cyanic-selkie/wikianc huggingface dataset:
യുക്സോം, സിക്കിം
ചരിത്രം
ബുദ്ധമതം ഒൻപതാം നൂറ്റാണ്ടിൻറ ആരംഭത്തിൽത്തന്നെ ടിബറ്റ് വഴി സിക്കിമിൽ വേരുറച്ചിരുന്നു. പതിമൂന്നാം നൂറ്റാണ്ടിൽ സിക്കിമും ടിബറ്റും തമ്മിൽ ഒരു ഉടമ്പടി പ്രകാരം "സഹോദരബന്ധം" ഊട്ടിയുറപ്പിച്ചു. ഈ ഉടമ്പടി വടക്കെ സിക്കിമിലെ കാവിയിൽ വച്ച് ലെപ്ച്ചാ ചീഫ് തെക്കോങ് തെക്കും ടിബറ്റൻ രാജകുമാരൻ ഖെ-ഭുമ്സയും തമ്മിലായിരുന്നു.
ജനസംഖ്യ
യുക്സോം സ്ഥാപിതമായ ഒരു പട്ടണമാണ്. 2001 ലെ സെൻസസ് പ്രകാരം 364 ഗൃഹസമുഛയങ്ങളിലായി 1951 ആളുകൾ ഇവിടെ ജീവിക്കുന്നു. സന്ദർശകരുടെ യും തീർത്ഥാടകരുടെയും വരവും പോക്കും താമസവും ജനസംഖ്യയിൽ ഏറ്റക്കുറച്ചിലുണ്ടാക്കുന്നു. ബുദ്ധമതാനുയായികളുടെ ഒരു പ്രധാന തീർത്ഥാടന കേന്ദ്രമാണിത്. പട്ടണത്തിലെ ജനസംഖ്യയിൽ ആദിവാസികളായ ഭൂട്ടിയാകൾക്കും നേപ്പാളി വംശജർക്കുമാണ് ഭൂരിപക്ഷം.
ചിത്രശാല
വർഗ്ഗം:സിക്കിമിലെ പട്ടണങ്ങൾ
ഡാർക്ക് വെബ്
ഡാർക്ക്നെറ്റ് വെബിൽ ഉൾപ്പെടുന്ന വേൾഡ് വൈഡ് വെബിന്റെ ഭാഗമാണ് ഡാർക്ക് വെബ്, ചില പ്രത്യേക സോഫ്റ്റ്‌വേർ ഉപയോഗിച്ച് മാത്രം ഇന്റർനെറ്റ് ഉപയോഗിക്കാൻ കഴിയുന്നതാണ് ഓവർലേ നെറ്റ്‍വർക്ക്സ്. ഡീപ്പ് വെബിൽ ഡാർക്ക് വെബ് ചെറിയൊരു ഇടം സൃഷ്ടിക്കുന്നു, സാധാരണ സെർച്ച് എഞ്ചിനുകൾ ഉപയോഗിച്ച് അവിടേക്ക് പോകാൻ കഴിയില്ല. പക്ഷെ ഡീപ്പ് വെബ് എന്ന വാക്ക് ഡാർക്ക് വെബായി തെറ്റിധരിക്കാറുണ്ട്.
സാങ്കേതികഭാഷ
സാധാരണയായി ഡീപ്പ് വെബെന്ന് ഡാർക്ക് വെബിനെ തെറ്റിദ്ധരിക്കാറുണ്ട്, സാധാരണ രീതിയിൽ സെർച്ച് ചെയ്യാൻ കഴിയില്ല എന്നതുകൊണ്ടാണ് ഇങ്ങനെ. 2009 മുതലേ ഈ തെറ്റിദ്ധാരണ ഉണ്ട്. സിൽക്ക് റോഡ് എന്ന ഡാർക്ക് നെറ്റ് വിപണന സൈറ്റിന്റെ കണ്ടുകെട്ടലോടെ ഇത് വർദ്ധിച്ചു.
വിവരണം
ടോർ(ഒണിയൻ റൗട്ടർ), ഐ2പി(ഇൻവിസിബിൾ ഇൻറർനെറ്റ് പ്രോജക്റ്റ്) എന്നീ നെറ്റ്വർക്കുകൾ വഴിയേ ഡാർക്ക്നെറ്റ് വെബ്സൈറ്റുകളിലേക്ക് പോകുവാൻ കഴിയുകയുള്ളു. ഡാർക്ക് നെറ്റ് ഉപഭോക്താക്കളിൽ ടോർ ബ്രൗസറും, ടോർ സൈറ്റുകളുമാണ് ജനകീയം, .onion  എന്ന ഡൊമെയിനിലാണ് ഇവ ഉണ്ടാകുക. ഇൻർനെറ്റുപയോഗിക്കുന്നതിൽ അനോണിമിറ്റി നൽകുന്നതിലാണ് ‍ടോർ ശ്രദ്ധിക്കുന്നത്, എന്നാൽ ഐ2പി  വെബ്സൈറ്റ് ഹോസ്റ്റ് ചെയ്യുമ്പോഴുള്ള അനോണിമിറ്റിയാണ് ശ്രദ്ധിക്കുന്നത്. ലെയേർഡ് എൻക്രിപ്ഷനായതകുൊണ്ട് ഡാർക്ക്നെറ്റ് ഉപയോഗിക്കുന്നവരുടെ വ്യക്തിത്വമോ വിവരങ്ങളോ ചോരുന്നില്ല. ഡാറ്റ കൈമാറുന്നതിനിടയിൽ ഒരുപാട് സെർവറുകളെ ബന്ധിപ്പിക്കലാണ് ഡാർക്ക് വെബിന്റെ എൻക്രിപ്ഷൻ രീതി, അതുകൊണ്ട്തന്നെ അവിടെ അനോണിമിറ്റി ഉറപ്പാണ്. എൻക്രിപ്ഷനിലെ അവസാന നോഡിലേക്ക് നയിക്കുന്നതിനു മുമ്പുള്ള നോഡ് വഴിയാണ് ഡീക്രിപ്ഷൻ ന‍ടക്കുന്നത്. അതുകൊണ്ടുതന്നെ ഓരോ ലെയറും വേർതിരിച്ച് മറ്റൊരാൾ ഡീക്രിപ്റ്റ് ചെയ്യുന്നതിനെ സങ്കീർണ്ണമാക്കുന്നു. വെബ്സൈറ്റുകൾക്ക് അവരുടെ ഉപഭോക്താക്കളുടെ ഐ.പി. അഡ്രസ്സും, ജിയോലൊക്കേഷനും ലഭിക്കില്ല. ഒപ്പം ഉപഭോക്താക്കൾക്ക് വെബ്സൈറ്റിന്റെ ഹോസ്റ്റ് വിവരങ്ങളും ലഭിക്കില്ല. അതുകൊണ്ടുതന്നെ ഉപഭോക്താക്കളുടെ സംഭാഷണങ്ങളും, ബ്ലോഗ് ഷെയറുകളും, ഫയലുകളുമെല്ലാം ഉയർന്ന രീതിയിൽ എൻക്രിപ്ഷൻ ചെയ്യപ്പെടുന്നു.
തീവ്രവാദം, മയക്ക് മരുന്ന്, തോക്കുകൾ, നിയമവിരുദ്ധ കടത്തുകൾ എന്നിവ എല്ലാം ഡാർക്ക് നെറ്റിൽ നടക്കുന്നുണ്ട്. അതേ സമയത്ത് മിക്ക വെബ്സൈറ്റുകളും അവരുടെ കൂടുതൽ ഉപഭോക്താക്കളിലേക്ക്  എത്തിക്കാനായി ടോർ ബ്രൗസറിൽ നേരിട്ട് കണക്റ്റ് ചെയ്യാനുള്ള സംവിധാനങ്ങൾ ഒരുക്കുന്നു.
ഉള്ളടക്കം
ടോറിൽ ഹോസ്റ്റ് ചെയ്യപ്പെട്ട മിക്ക വെബ്സൈറ്റുകളുടെ പൊതു വിഭാഗം ചൈൽഡ് പോർണോഗ്രാഫിയാണ് എന്ന് 2014 ഡിസംബറിലെ ഒരു പഠനത്തിൽ യൂണിവേഴ്‍സിറ്റി ഓഫ് പോർട്ട്സ്മൗത്തിലെ ഗാരെത്ത് ഓവൻ പറയുന്നു. അവയെല്ലാം ബ്ലാക്ക് മാർക്ക്റ്റ് വഴിയാണ് സഞ്ചരിക്കുന്നത്. ഒപ്പം ഉയർന്ന ട്രാഫിക്കുള്ള ഒറ്റപ്പെട്ട സൈറ്റുകൾ ബോട്ട്നെറ്റ് -ലേക്കും പ്രവർത്തനങ്ങൽ വിപുലീകരിക്കുന്നു. വിസിൽബ്ലോവർ സൈറ്റുകൾ [21] സൈറ്റുകൾ  രാഷ്ട്രീയ ചർച്ചകൾക്കായി ഫോറങ്ങൾ നിർമ്മിച്ച് വച്ചിരിക്കുന്നു. ബിറ്റ്കോയിൻ, പറ്റിപ്പ് എന്നിവയുമായി ബന്ധപ്പെട്ട സർവീസുകൾ അവിടത്തെ പ്രധാന ഉത്പന്നങ്ങളാണ്.
ജൂലൈ 2017  -ൽ‍ ടോർ നിർമ്മാതാക്കളിൽ ഒരാളായ റോജർ ഡിൻജെൽഡീൻ ഫെയിസ്ബുക്കാണ് ഏറ്റവും വലിയ ഹിഡൻ സർവീസ് എന്ന് പറഞ്ഞ‍ു. ഡാർക്ക് വെബിന്റെ 3% മാണ് ടോർ നെറ്റ്വർക്കിലുള്ളത്.
ബോട്ട്നെറ്റുകൾ
സെൻസർഷിപ്പ് റെസിസ്റ്റന്റായ സെർവറുകളുടെ അടിസ്ഥാനത്തിലുള്ള കമാന്റുകളും, കണ്ട്രോളുകളും വഴി നിർമ്മിക്കപ്പെട്ടവയാണ് ബോട്ട്നെറ്റുകൾ. അവിടെയാണ് ബോട്ട് ബന്ധപ്പെട്ടുള്ള വലിയ രീതിയിലുള്ള ട്രാഫിക്കുകൾ നടക്കുന്നു.
ബിറ്റ്കോയിൻ സർവീസ്
ടമ്പ്ലർ‍ പോലുള്ള ബിറ്റ്കോയിൻ സർവീസുകൾ ടോറിലുണ്ട്. അതിലെ ഗ്രാംസ് പൊലുള്ള ഡാർക്ക്നെറ്റ് മാർക്കെറ്റ് ഇൻറെഗ്രേഷനും സാധ്യമാക്കുന്നു. പുതിയ പഠനങ്ങൾ സൂചിപ്പിക്കുന്നത് ബിറ്റ്കോയിൻ ഉപയോഗിച്ചുകൊണ്ടുള്ള പുതിയ ട്രെന്റുകൾ വന്നുതുടങ്ങി എന്നാണ്. ബിറ്റ്കോയിനിനെ ഓൺലൈൻ ഗെയിം കറൻസിയാണ് മാറ്റലാണ് സാധാരണ നടക്കാറുള്ളത്. അവ പിന്നീട് പണമായി മാറ്റപ്പെടുന്നു.
ഡാർക്ക്നെറ്റ് മാർക്കറ്റുകൾ
സിൽക്ക് റോഡ് എന്ന വാണിജ്യ വെബ്സൈറ്റ് തരംഗമായതോടെ വാണിജ്യപരമായ ഡാർക്ക്നെറ്റ് മാർക്കറ്റുകൾ,   മയക്കുമരുന്നുകൾ വിൽക്കാനും, മറ്റ് കടത്തുകൾക്കുമായി ഉയർന്നുതടങ്ങി. മറ്റ് ചിലവ സോഫ്റ്റവെയറുകളും, ആയുധങ്ങളും വിറ്റുതുടങ്ങി. എന്നാൽ യഥാർത്ഥ ജീവിതത്തിലെ വിലയും, ഡാർക്കനെറ്റിലെ വിലയും തമ്മിൽ വലിയ അന്തരമുണ്ട്, അവിടെതന്നെ ഉയർന്ന മികവുള്ള ഉത്പന്നങ്ങൾ എത്തുന്നു. 2013 ജനുവരി മുതൽ 2015 മാർ‍ച്ച് വരെയായിരുന്നു ഇത്തരത്തിൽ ക്രിപ്റ്റോ മാർക്കറ്റുകൾ ഉയർന്ന രീതിയിൽ നിർമ്മിക്കപ്പെട്ടത്. അവയിലെ ഡാറ്റകളും സത്യമായിരുന്നു. എന്നാൽ മയക്കുമരുന്നുകളുടെ ക്വാളിറ്റിയിൽ സംശയമുണ്ടായിരുന്നു, അവർ വാദിക്കുന്ന ഒന്നുംതന്നെ എന്നാൽ അതിലുണ്ടായിരുന്നില്ല എന്ന് പഠനങ്ങൾ പറയുന്നു. യഥാർത്ഥത്തിൽ ഇത്തരം വെബ്സൈറ്റുകൾ ഉയർന്നുവന്നതിന് കാരണം മയക്കുമരുന്നുകലുടെ ഉപഭോക്താക്കളുടെ എണ്ണക്കൂടുതലും അവരുടെ ഉപയോഗം തന്നെയാണ്.
ഹാക്കിംഗ് ഗ്രൂപ്പുകളും സർവീസുകളും
സംഘമായോ ഒറ്റക്കോ ഹാക്കർമാർ അവരുടെ സർവീസുകൾ നൽകുന്നു. എക്സെഡിക്, ഹാക്ക്ഫോറം, ട്രോജൻഫോർജ്, മസാഫാക്ക, ഡാർക്കോഡ്, റിയൽഡീൽ എന്നിവ ചില ഗ്രൂപ്പുകളാണ്. അതിൽ കുട്ടികളോട് അമിതമായ ആസക്തിയുള്ളവരെ തേടി കണ്ടെത്തി നശിപ്പിക്കുന്നവരുമുണ്ട്. ബാങ്കുൾക്കും സ്ഥാപനങ്ങൾക്കും സൈബർ ക്രൈമിനും, സർവീസുകളെ ഹാക്ക് ചെയ്ത് നൽകാനും ഡാർക്ക് വെബിൽ ഇടങ്ങളുണ്ട്. ഇത്തരം നീക്കങ്ങളെ സർക്കാരും, മറ്റ് ഓർഗനൈസേഷനുകളും ട്രാ‍ക്ക് ചെയ്യാൻ ശ്രമിക്കുന്നു. ഇന്റർനെറ്റ്-സ്കെയിൽ ഡി.എൻ‍.എസ് വഴി ഡിസ്റ്റ്രിബ്യൂട്ടെഡ് റിഫ്ലെക്ഷൻ ഡിനൈൽ ഓഫ് സർവീസ് (DRDoS)  അറ്റാക്കുകളും ഡാർക്ക്വെബിൽ സാധ്യമാണ്. ഒപ്പം ട്രോജൻഹോഴ്സ്, ബാക്കഡോർ പോലുള്ള മാൽവൈറസുകളുടെ ഇൻജെക്റ്റ് ചെയ്യാനുള്ള ഒണിയൻ സൈറ്റുകളും അവിടെയുണ്ട്.
തട്ടിപ്പ് സർവീസുകൾ
കാർഡിംഗ് ഫോറം, പേയ് പാൽ, ബിറ്റ്കോയിൻ എന്നിവയൊടൊപ്പം തട്ടിപ്പിനായിട്ടുള്ള സെർവീസുകളും ഇവിടെയുണ്ട്. കുറേ സൈറ്റുകൾ മുഴുവൻ ഇത്തരത്തിൽ തട്ടിപ്പ് കേന്ദ്രങ്ങളാണ്.
പരിശോധിക്കാത്ത ഉള്ളടക്കങ്ങളും തട്ടിപ്പും
കൊല്ലുന്നതിനായി ഗുണ്ടകളെ ഇറക്കുന്നതിന് ക്രൗഡ്ഫണ്ടുകൾ നടക്കപ്പെടുന്നു എന്ന് റിപ്പോർട്ടുണ്ട്. അവയെല്ലാം വലിയ തട്ടിപ്പുകളാണെന്ന് വിശ്വസിക്കപ്പെടുന്നു. അനധികൃത കടത്തുകൾക്കും, ആറുപേരെ കൊല്ലാൻ ഗുണ്ടകളെ ഇറക്കിയതിന്റെ പേരിലും സിൽക്ക് റോഡിന്റെ നിർമ്മാതാവിനെ ഹോംലാന്റ് സെക്ക്യൂരിറ്റി ഇൻവെസ്റ്റിഗേഷൻ അറസ്റ്റ് ചെയ്തിരുന്നു, പക്ഷെ പിന്നീട് ആ ചാർജുകൾ ഒഴിവാക്കുകയായിരുന്നു.
‍ഡാർക്ക് വെബിൽ തത്സമയ കൊല കാണാനും സൗകര്യമുണ്ടെന്ന് വിശ്വിസിക്കുന്നു. റെഡ്റൂം എന്നറിയപ്പെടുന്നു ഇത് ഒരു ജാപ്പനീസ് അനിമേയിൽ നിന്ന് ഉരുത്തിരിഞ്ഞതാണെന്ന് എന്ന് കരുതപ്പെടുന്നു. പക്ഷെ അതിനായുള്ള തെളിവുകൾ വിശ്വസിനീയമല്ല.
ഒബ്സ്കുവർ ഹോറർ കോർണർ എന്ന് യൂട്യൂബിലെ ഒരു സംഘം ഗെയിം സാഡ് സാത്താൻ എന്നൊരു ഗെയിം റിവ്യു ചെയ്തിരുന്നു, 2015 ജൂൺ 25 -നായിരുന്നു അത്. ആ ഗെയിം ഡാർക്ക് വെബിൽ നിന്ന് കണ്ടെത്തിയതാണെന്ന് വാദിക്കുന്നു. സിക്ഗിൽ പോലുള്ള വെബ്സൈറ്റുകൾ ഡാർക്ക് വെബിനെ നിരീക്ഷിക്കാനും, വിശകലനം ചെയ്യാനും നിലവിലുണ്ട്.
പസിലുകൾ
സിക്കാഡ 3301 പോലുള്ള പസിലുകൾ ചിലപ്പോൾ ഹിഡൻ സർവീസുകൾ ഉപയോഗിക്കുന്നു, ക്ലൂകൾ ഒളിപ്പിച്ചുവയ്ക്കാനായി അനോണിമിസാകാനാണ് ഇത് ചെയ്യുന്നത്.
നിയപരമല്ലാത്ത പോർണോഗ്രാഫി
ഇത്തരം സൈറ്റുകളാണ് ചെൽഡ് പ്രോ‍ണോഗ്രാഫികൾ പൊതുവായി വിതരണം ചെയ്യുന്നത്   ഒപ്പം ഉപഭോക്താക്കളിലേക്ക് മാൽവെയറുകളും കടത്തിവിടുന്നു. ഇത്തരം സൈറ്റുകൾ ഗൈഡുകളുടേയും, ഫോറംഗങ്ങളുടേയും, കമ്മ്യൂണിറ്റികളുടേയും സങ്കീർണ്ണമായ സിസ്റ്റത്തിലായിരിക്കും. ലൈംഗിക പീഡനങ്ങളും, മൃഗ വേട്ടയും,  റിവഞ്ച് പോർണും ഇവിടെയുണ്ട്.
തീവ്രവാദം
യഥാർത്ഥവും, അയഥാർത്ഥവുമായ വൈബ്സൈറ്റുകൾ ഐ.എസ് യുമായി ബന്ധമുണ്ടെന്ന് പറയുന്നവ ഉണ്ട്. നവംബർ 2015 പാരീസ് ആക്രമണത്തിന്റെ തുടക്കത്തിലെ ഗോസ്റ്റ്സെക് എന്ന് വിളിക്കപ്പെടുന്ന ഒരു ഹാക്കിംഗ് സംഘം ഒരു യഥാർത്ഥ സൈറ്റിനെ  ഹാക്ക് ചെയ്തിരുന്നു, അവിടെ പ്രോസാക്കിന്റെ പരസ്യം അവർ ഇടുകയായിരുന്നു. രാവത്തി ഷാക്സ് എന്ന ഇസ്ലാം സംഘംമായിരുന്നു ഒരുകാലത്ത് ഡാർക്ക് വെബിനെ ഭരിച്ചിരുന്നത്.
സോഷ്യൽ മീഡിയ-പരീക്ഷണം
വേൾ വൈഡ് വെബിൽ നിലനിൽക്കുന്ന സോഷ്യൽ മീഡിയകൾ ഡാർക്ക് വെബിലേക്ക് വന്നുകൊണ്ടിരിക്കുകയാണ്. ഫെയിസ്ബുക്ക്പോലുള്ള സാമൂഹ്യ മാധ്യമങ്ങൾ അതിന്റെ ചുവടുകൾ വച്ചു തുടങ്ങി. അതോടെ പുറത്തെന്നപോലെ അകത്തും അവരുടെ എല്ലാം സർവീസുകളും ലഭ്യമാകുന്നു.
വിവരണം
ഡാർക്ക് വെബ് അപകടമല്ലെങ്കിലും ക്രമിനൽ പ്രവർത്തനങ്ങൾക്ക് മാത്രമുള്ള ഒരിടമെന്ന് ധാരണ ഇപ്പോഴും മാറിയിട്ടില്ല. ഒപ്പം ഡീപ്പഡോട്ട്വെബ്, ആൾ തിങ്സ് വൈസ് പോലുള്ള പ്രത്യേക വാർത്ത സൈറ്റുകൾ ഡാർക്ക് വെബുമായി ബന്ധപ്പെട്ട വാർത്തകൾ പുറത്തുവിടുന്നു. ഹിഡൻ വിക്കി  അതിന്റെ മിററുകൾ ആണ് വിവരങ്ങളുടെ ഏറ്റവും വലിയ കലവറ.
പ്രധാന ഒണിയൻ ലിങ്കുകളിൽ പേസ്റ്റ്ബിൻ ,യൂട്യൂബ്, ട്വിറ്റർ, റെഡ്ഡിറ്റ്, മറ്റ് ഇന്റർനെറ്റ് ഫോറമുകൾ എന്നിവ പ്രധാനികളാണ്. ഡാർക്ക്സം, റെക്കോർഡഡ് ഫ്യൂച്ചർ ഉള്ള കമ്പനികൾ ഡാർക്ക് വെബ് കുറ്റങ്ങളെ ട്രാക്ക് ചെയ്യുന്നു.2015 -ൽ ടോർ, സൈബർസെക്കൂരിറ്റി, ഡാർക്കനെറ്റ് മാർക്കറ്റ് എന്നിയുടെ നശീകരണം ആയി ബന്ധപ്പെട്ട കാര്യങ്ങൾക്കായി ട്രെയിനിംഗ് നൽകുന്നു എന്ന് ഇൻർപോൾ ഒരു ഓഫർ‍ പുറത്തുവിട്ടിരുന്നു.
സൈബർ ക്രമുകളെ കേന്ദ്രീകരിക്കുന്ന ജോയിന്റ് ഓപ്പറേഷൻ സെൽ എന്ന സംഘടനയുടെ രൂപീകരണം  2013 ഒക്ടോബറിന് യു.കെ നാഷ്ണൽ ക്രൈമം ഏജൻസിയും, ജി.സി.എച്ച്.ക്യു യും പറഞ്ഞിരുന്നു.
ഡാർക്ക് വെബുമായി ബന്ധപ്പെട്ട ഒരു വിശദീകരണ റിപ്പോർട്ട് 2017 മാർച്ചിൻ കോൺഗ്രഷ്ണൽ റിസെർച്ച് സർവീസ് പുറത്തുവിട്ടിരുന്നു. വിവരങ്ങളുടെ കൊടുക്കൽ വാങ്ങൽ പ്രക്രിയയുടെ വ്യതിചലിക്കുന്ന മാറ്റത്തെ സൂചിപ്പിക്കുന്നതായിരുന്നു അത്. ഇത് റിസർച്ചമാരിലും, നിയമ വിദക്തർക്കും ഇതിലെ താത്പര്യം കൂട്ടുന്നു എന്ന് വാദിക്കപ്പെടുന്നു.
ആഗസ്റ്റ് 2017 -ലെ റിപ്പോർട്ടനുസരിച്ചുള്ള സൈബർസെക്ക്യൂരിറ്റി ഫേമിന്റെ നിരീക്ഷണങ്ങൾക്കൊടുവിലെ നിഗമനങ്ങൾ എഫിബിഐ യ്ക്കും മറ്റ് നിയമനിർവാഹകരിലേക്കും കൈമാറി.
ജേർണലിസം
പല ജേർണലിസ്റ്റുകളും, വാർത്ത മാധ്യമങ്ങളും, റിസർച്ചർമാരും, ഡാർക്ക്നെറ്റുമായി ബന്ധപ്പെട്ട അവരുടെ വിവരങ്ങളെ കൈമാറുന്നതിൽ താത്പര്യപ്പെടുന്നു.
ജെയ്മി ബാർട്ട്ലെറ്റ്
ദി ടെലഗ്രാഫ് -ന്റെ ജേർണലിസ്റ്റും, ബ്ലോഗറും, ഡോമോസിനും, ദി യൂണിവേഴ്സിറ്റി ഓഫ് സൂസെക്സിനും വേണ്ടിയുള്ള സെന്റർ ഫോർ ദി അനാലിസിസ് ഓഫ് സോഷ്യൽ മീഡിയ -യുടെ ഡയറക്ടറുമാണ് ജെയ്മി ബാർട്ട്ലെറ്റ്. അദ്ദേഹത്തിന്റെ ഡാർക്ക്നെറ്റ് എന്ന പുസ്തകത്തിൽ, ഈയിടങ്ങളും മനുഷ്യനിലെ സ്വാധീനത്തെ വിശദീകരിക്കുന്നു. ഓൺലൈനിൽ നഗ്നയായി വരുന്ന ആ പ്രവൃത്തിയിൽ പോസിറ്റീവ് സന്ദേശം ഉൾക്കൊള്ളുന്ന ഒരു പെൺകുട്ടിയുടെ കഥയാണണ് പുസ്തകം പറയുന്നത്. വൈകാതെ അവളുടെ കുടുംബക്കാരും, കൂട്ടുകാരും അതു കാണുന്നു. ഡാർക്ക്നെറ്റുമായുള്ള വ്യത്യസ്തമായ സമീപനങ്ങളേയാണ് ഈ കഥ പറയുന്നത്. ഡാർക്കനെറ്റും, അതിലേക്കുള്ള സമൂഹത്തിന്റെ ഇടപെടലുമാണ് ബാർട്ടലെറ്റിന്റെ പ്രധാന ആശയം. അതിനായി അദ്ദേഹം രണ്ട് തരത്തിലുള്ള നല്ലതും മോശവുമായ ആചാരങ്ങളെ, സംസ്കാരങ്ങളെ അനുഭവിച്ചിരുന്നു.
ഈ വിഷയുവുമായി ബന്ധപ്പെട്ട് അദ്ദേഹം ഒരു ടെഡ് ടാൽക്കും നൽകിയിരുന്നു. "How the mysterious Darknet is going mainstream" എന്നതായിരുന്നു അദ്ദേഹത്തിന്റെ വിഷയം. അതിലൂടെ അ്ദ്ദേഹം ഡാർക്കനെറ്റുമായി ബന്ധപ്പെട്ട ആശയത്തെ പങ്കുവച്ചു. സിൽക്ക് റോഡ് എന്ന സൈറ്റിനെ ഉദാഹരിച്ചുകൊണ്ടാണ് അദ്ദേഹം അത് അവതരിപ്പിച്ചത്. അദ്ദേഹം സാധാരാണ ഉപയോഗത്തിനും, കച്ചവടത്തിനുമായും ഉപയോഗിക്കുന്ന സൈറ്റുകളുടെ സാമ്യതകളെ കുറിച്ച് പറഞ്ഞു, ഡാർക്ക്നെറ്റിലെ സുരക്ഷിതമല്ലാത്ത എന്നാൽ അനന്തമായി കിടക്കുന്ന വിവരങ്ങളെ നിത്യജീവിതത്തിൽ പുതിയ കണ്ടുപിടിത്തങ്ങൾക്കായി ഉപയോഗിക്കാമെന്ന് ചർച്ച ചെയ്തു. ഡാർക്ക്നെറ്റ് കൂടുതൽ ഒതുക്കത്തിലേക്കും, സുരക്ഷതയിലേക്കും, അനോണിമിറ്റിയിലേക്കും വന്നുകഴിഞ്ഞിരിക്കുന്നു. ഓൺലൈനിൽ പ്രൈവസി തേടുന്ന ഇക്കാലത്ത് ഇത്തരം ഡാർക്ക് നെറ്റിലേക്കുള്ള മാറ്റങ്ങൾ നൂതനമാണ്. പക്ഷെ അത് കച്ചവട താത്പര്യങ്ങൾക്കും വളം വച്ചേക്കാം എന്ന് അദ്ദേഹം കൂട്ടിച്ചേർത്തു.
മറ്റ് മാധ്യമങ്ങൾ
ഡാർക്കനെറ്റുമായി ബന്ധപ്പെട്ട വാർത്തകൾ എബിസി ന്യൂസ് പോലുള്ളവ പുറത്ത് വിടുന്നു. ദി അഥർ ഇന്റർനെറ്റ് എന്ന പേരിൽ വാനിറ്റി ഫെയർ എന്ന മാഗസിൽ 2016 ഒക്ടോബറിന് ഒരു ലേഖനം പ്രസിദ്ധീകരിച്ചിരുന്നു. ഡാർക്ക്നെറ്റും, നിയമഹരിതമായ ഡിജിറ്റൽ യുഗത്തേയുമാണ് അത് പ്രതിപാദിച്ചത്. ഈ പ്രലോഭീനയത ഒരു പിഴവാണെന്ന് അവർ പറയുന്നു. വാണിജ്യ മേഖലകൾ, ആയുധ കച്ചവടം, മയക്കുമരുന്നുകൾ, പ്രൈവസി എന്നിവയെക്കുറിച്ച് ലേഖനം പറയുന്നു.
References
വർഗ്ഗം:സൈബർ കുറ്റകൃത്യം വർഗ്ഗം:വേൾഡ് വൈഡ് വെബ്2
സെർജി കൊറോലെവ്
സെർജി പാവ്‌ലോവിച്ച് കൊറോലെവ് (14 ജനുവരി 1966) 1950 കളിലും 1960 കളിലും യുണൈറ്റഡ് സ്റ്റേറ്റ്‌സും സോവിയറ്റ് യൂണിയനും തമ്മിലുള്ള ബഹിരാകാശ മത്സരത്തിനിടെ ഒരു പ്രമുഖ സോവിയറ്റ് റോക്കറ്റ് എഞ്ചിനീയറും ബഹിരാകാശ വാഹന ഡിസൈനറും ആയിരുന്നു. പ്രായോഗിക ബഹിരാകാശ ശാസ്ത്രത്തിന്റെ പിതാവായി പലരും അദ്ദേഹത്തെ കണക്കാക്കുന്നു.
അവലംബം
വർഗ്ഗം:സോവിയറ്റ് ശാസ്ത്രജ്ഞർ വർഗ്ഗം:ജനുവരി 14-ന് മരിച്ചവർ വർഗ്ഗം:1966-ൽ മരിച്ചവർ
മൗണ ലോവ
പസഫിക് സമുദ്രത്തിൽ സ്ഥിതി ചെയ്യുന്ന അമേരിക്കൻ സംസ്ഥാനമായ ഹവായിയിലെ അഞ്ച് അഗ്നി പർവ്വതങ്ങളിൽ ഒന്നാണ് മൗണ ലോവ (Mauna Loa  or ; Hawaiian: ; Long Mountain ). പിണ്ഡത്തിലും അളവിലും ഏറ്റവും വലിയ ഭൗമോപരിതല അഗ്നിപർവ്വതമായ ഇതിനെ താമു മാസിഫ് കഴിഞ്ഞാൽ ഭൂമിയിലെ ഏറ്റവും വലിയ അഗ്നിപർവ്വതമായി കണക്കാക്കപ്പെടുന്നു. താരതമ്യേന കുറഞ്ഞ ചരിവുകളോട് കൂടിയ ഒരു സജീവ ഷീൽഡ് അഗ്നിപർവ്വതമായ ഇതിന്റെ വ്യാപ്തം ഏകദേശം 18000 mi3 ആകുന്നു, എന്നിരുന്നാലും ഇതിന്റെ ഉയരം തൊട്ടടുത്തായി സ്ഥിതിചെയ്യുന്ന മൗണ കിയയെക്കാൾ 125 ft കുറവാണ്.
മൗണ ലോവ, ഏഴ് ലക്ഷം വർഷമെങ്കിലും മുമ്പേ പൊട്ടിത്തെറിച്ചിരിക്കാമെന്നും, ഏകദേശം നാൽ ലക്ഷം വർഷങ്ങൾക്ക് മുമ്പ് സമുദ്രനിരപ്പിൽ നിന്ന് ഉയർന്നുവന്നിരിക്കാമെന്നും കരുതപ്പെടുന്നു. കാലനിർണ്ണയം ചെയ്യപ്പെട്ട ഏറ്റവും പഴക്കം ചെന്ന പാറകൾ 200,000 വർഷത്തിൽ കൂടുതൽ പഴക്കമുള്ളതല്ല. കോടിക്കണക്കിന് വർഷങ്ങളായി ഹവായിയൻ ദ്വീപ് ശൃംഖല സൃഷ്ടിച്ചതിന്റെ കാരണമായ ഹവായ് ഹോട്ട്‌സ്പോട്ടിൽ നിന്നാണ് അഗ്നിപർവ്വതത്തിന്റെ മാഗ്മ വരുന്നത്. പസഫിക് പ്ലേറ്റിന്റെ മന്ദഗതിയിലുള്ള ചലനം കാരണം ക്രമേണ മൗണ ലോവയെ അഞ്ച് ലക്ഷം മുതൽ ഒരു ദശലക്ഷം വർഷങ്ങൾക്കുള്ളിൽ ഹോട്ട്‌സ്പോട്ടിൽ നിന്ന് അകറ്റിക്കളയും, ആ സമയത്ത് ഈ അഗ്നിപർവ്വതം ലുപ്തമോയേക്കാം(extinct).
മൗണ ലോവയുടെ ഏറ്റവും അടുത്ത കാലത്ത് നടന്ന അഗ്നിപർവ്വതസ്ഫോടനം 1984 മാർച്ച് 24 മുതൽ ഏപ്രിൽ 15 വരെ ആയിരുന്നു. അഗ്നിപർവ്വതത്തിന്റെ സമീപകാല സ്ഫോടനങ്ങളൊന്നും മരണത്തിന് കാരണമായില്ല, പക്ഷേ 1926 ലും 1950 ലും ഉണ്ടായ പൊട്ടിത്തെറികൾ ഗ്രാമങ്ങളെ നശിപ്പിച്ചു, 19-ആം നൂറ്റാണ്ടിന്റെ അവസാനത്തിൽ നിന്നുള്ള ലാവാ പ്രവാഹങ്ങളിലാണ് ഹിലോ നഗരം ഭാഗികമായി നിർമ്മിച്ചിരിക്കുന്നത്. ജനവാസകേന്ദ്രങ്ങൾക്ക് കാര്യമായ നാശനഷ്ടം വരുത്താൻ സാധ്യതയുള്ളതിനാൽ, ലോകത്തിലെ ഏറ്റവും അപകടകരമായ അഗ്നിപർവ്വതങ്ങളെക്കുറിച്ചുള്ള പഠനങ്ങളെ പ്രോത്സാഹിപ്പിക്കുന്ന ദശകത്തിലെ അഗ്നിപർവ്വതം (Decade Volcanoes)പരിപാടിയുടെ ഭാഗമാണ് മൗണ ലോവ. 1912 മുതൽ ഹവായിയൻ അഗ്നിപർവ്വത നിരീക്ഷണാലയം മൗണ ലോവയെ നിരീക്ഷിക്കുന്നുണ്ട്. അന്തരീക്ഷ നിരീക്ഷണങ്ങൾ മൗണ ലോവ ഒബ്സർവേറ്ററിയിലും സൂര്യ നിരീക്ഷണങ്ങൾ നിരീക്ഷണങ്ങൾ മൗണ ലോവ സോളാർ ഒബ്സർവേറ്ററിയിലും നടക്കുന്നു, മൗണ ലോവയുടെ കൊടുമുടിക്ക് സമീപം ആണ് ഈ ഒബ്സർവേറ്ററികൾ സ്ഥിതിചെയ്യുന്നത്. ഹവായ് അഗ്നിപർവ്വത ദേശീയ ഉദ്യാനത്തിൽ കൊടുമുടിയും അഗ്നിപർവ്വതത്തിന്റെ തെക്കുകിഴക്കൻ ഭാഗവും മറ്റൊരു അഗ്നിപർവ്വതമായ കൊളാവിയയും ഉൾക്കൊള്ളുന്നു.
യൂറോപ്യന്മാർ എത്തുന്നതിനുമുമ്പ്
ആദിമ ഹവായിയൻ നിവാസികൾ ഭക്ഷണവും ജലവും സുലഭമായിരുന്ന തീരപ്രദേശങ്ങളിലായിരുന്നു ജീവിച്ചിരുന്നത് ദ്വീപിലെ പറക്കാൻ കഴിയാതിരുന്ന പക്ഷികൾ അവർക്ക് നല്ല ഭക്ഷണസ്രോതസ്സായിരുന്നു. ആദ്യകാല നിവാസികൾ പല ജീവജാലങ്ങളും പ്രതേകിച്ച് പക്ഷികളുടെ വംശനാശം സംഭവിക്കാൻ കാരണമാവുകയും പുതിയ ജീവികളേയും സസ്യങ്ങളേയും കൊണ്ടുവന്നത് മണ്ണൊലിപ്പ് കൂടാൻ കാരണമാവുകയും ചെയ്തു. അവിടത്തെ താഴ്ന്ന പ്രദേശങ്ങളിലെ വന പരിസ്ഥിതി വ്യവസ്ഥ, കാട്ടിൽ നിന്ന് പുൽമേടായി രൂപാന്തരപ്പെട്ടു. പരിസ്ഥിതി നാശത്തിന്റെ പ്രധാന കാരണങ്ങൾ തീയും പോളിനേഷ്യൻ എലിയുടെ വരവുമായിരുന്നു (Rattus exulans).
പുരാതന ഹവായിയൻ മതങ്ങൾ ദ്വീപിന്റെ അഞ്ച് അഗ്നിപർവ്വത കൊടുമുടികൾ, പ്രത്യേകിച്ചും ഏറ്റവും വലിയ മൗണ ലോവ, പവിത്രമാണെന്നു കരുതിയിരുന്നു
അവലംബം
വർഗ്ഗം:അമേരിക്കൻ ഐക്യനാടുകളിലെ അഗ്നിപർവ്വതങ്ങൾ
കാലിഗ്രാഫിക് ഗാലിയൺ
പശ്ചാത്തലം
ഇസ്ലാമിക് ലോകത്ത് കാലിഗ്രാഫിക്ക് ഒരു നീണ്ട ചരിത്രമുണ്ടായിരുന്നു. കലാസൃഷ്ടികൾ സാധാരണയായി ലിഖിതരൂപത്തിൽ എഴുതി സൂക്ഷിച്ചിരുന്നെങ്കിലും, ചില പ്രത്യേക കലകൾ പൂർണ്ണമായും കാലിഗ്രാഫി ഉപയോഗിച്ചാണ് നിർമ്മിച്ചിരിക്കുന്നത്. ഇവയെ "കാലിഗ്രാമുകൾ" എന്നറിയപ്പെടുന്നു. കാലിഗ്രാഫി ചിത്രങ്ങളിലൂടെ നിരവധി വിഷയങ്ങൾ ചിത്രീകരിച്ചിട്ടുണ്ട്. അത്തരം ഒരു വിഷയത്തിൽ പ്രത്യേകിച്ച് ഓട്ടൊമൻ സാമ്രാജ്യത്തിലെ ജനപ്രിയമായ കപ്പലുകൾ ഉൾപ്പെട്ടിരുന്നു, സുഫിസത്തിന്റെ ചില പ്രവർത്തകർ ഈ കലാരൂപങ്ങൾക്ക് ഗൂഢമായ പ്രാധാന്യം നൽകി. അത് ആചാരാനുഷ്ഠാനത്തിനുള്ളിൽ പ്രദർശിപ്പിച്ചിരുന്നു. സമാനമായ ഒരു കലാരൂപം-ചിത്രങ്ങൾകൊണ്ട് അലങ്കരിച്ച എഴുത്ത് പേർഷ്യയിലും പ്രചരിച്ചിരുന്നു.
അവലംബം
വർഗ്ഗം:കലയിൽ കപ്പൽ വർഗ്ഗം:തുർക്കിഷ് ആർട്ട് വർഗ്ഗം:മെട്രോപോളിറ്റൻ കലാ മ്യൂസിയം ശേഖരം
ഗാര്ഫീല്ഡില് ഗ്രാൻഡ്‌ ലാസ് വെഗാസ്
മറീന ഹോട്ടൽ
3805 ലാസ് വെഗാസ് ബോളെവാർഡിൽ സ്ഥിതിചെയ്യുന്ന മറീന ഹോട്ടൽ ആൻഡ്‌ കസിനോ 1975-ലാണ് പ്രവർത്തനം ആരംഭിച്ചത്. 714 മുറികളും കസിനോയുമാണ്‌ ഹോട്ടലിൽ ഉള്ളത്. 1989-ൽ കിർക് കേർകോറിയൻ മറീന ഹോട്ടലും ട്രോപിക്കാന കൺട്രി ക്ലബ്ബും വാങ്ങി, ഇതാണ് എംജിഎം ഗ്രാൻഡ്‌ ലാസ് വെഗാസ് ഹോട്ടലിൻറെ സ്ഥാനമായത്. അക്കാലത്ത് മറീന ഹോട്ടൽ എംജിഎം-മറീന ഹോട്ടൽ എന്നായിരുന്നു അറിയപ്പെട്ടിരുന്നത്.
1990 നവംബർ 30-നു മറീന ഹോട്ടൽ അടച്ചുപൂട്ടി, പുതിയ കസിനോ ഹോട്ടലിൻറെ നിർമ്മാണം 1991 ഒക്ടോബർ 7-നു ആരംഭിച്ചു. മറീന ഹോട്ടലിൻറെ കെട്ടിടം പ്രധാന ഹോട്ടൽ കെട്ടിടത്തിൻറെ വെസ്റ്റേൺ എൻഡ് ആയി ഇപ്പോഴും നിലനിൽക്കുന്നുണ്ട്.
ചരിത്രം
1993 ഡിസംബർ 18-നു എംജിഎം ഗ്രാൻഡ്‌ പ്രവർത്തനം ആരംഭിച്ചപ്പോൾ എംജിഎം ഗ്രാൻഡ്‌ ഐഎൻസി ആയിരുന്നു ഇതിൻറെ ഉടമസ്ഥർ. എംജിഎം ഗ്രാൻഡ്‌ ഹോട്ടൽ ആരംഭിച്ചപ്പോൾ കസിനോയുടെ പിൻവശത്തുള്ള എംജിഎം ഗ്രാൻഡ്‌ അഡ്വെഞ്ച്വർ തീം പാർക്ക്‌ കൂടി ഉൾപ്പെടുത്തി ആദ്യ ഡെസ്റ്റിനേഷൻ ഹോട്ടൽ ആക്കാനായിരുന്നു പദ്ധതി. കസിനോയിൽ കയറാനുള്ള പ്രായമാകാത്തവർക്കും കൂടി ഒതുകുന്ന വിധം ലാസ് വെഗാസ് സ്ട്രിപ്പിനെ മാറ്റി കൂടുതൽ കുടംബങ്ങളെ ആകർഷിക്കാനായിരുന്നു പദ്ധതി. എന്നാൽ തീം പർക്കിനോടുള്ള പ്രതികരണം വളരെ മോശമായിരുന്നു, 2001 സീസണിനു ശേഷം പിന്നീട് തുറന്നിട്ടില്ല. എംജിഎം ഗ്രാൻഡിനെയും ബാല്ലി’സ്നെയും തമ്മിൽ ബന്ധിപ്പിക്കാനാണ്‌ 1995-ൽ ലാസ് വെഗാസ് മോണോ റെയിൽ ആരംഭിച്ചത്. യഥാർത്ഥ മറീന ഹോട്ടലിൻറെ മുറികൾ നവീകരിച്ചു 2005-ൽ എംജിഎം ഗ്രാൻഡ്‌ ലാസ് വെഗാസിൻറെ വെസ്റ്റ് വിംഗ് പ്രവർത്തനം ആരംഭിച്ചു. ഒക്ടോബർ 2011-ൽ എംജിഎം ഗ്രാൻഡ്‌ ലാസ് വെഗാസിൻറെ പ്രധാന ടവറിലുള്ള എല്ലാ മുറികളും സ്യൂട്ടുകളും നവീകരിച്ചു, കൂടാതെ കസിനോയും മറ്റു പൊതു സ്ഥലങ്ങളും. ഇതുവഴി മുറികൾക്കു ആധുനിക ശൈലി വന്നു. 2012 സെപ്റ്റംബറിലാണ് പണികൾ പൂർത്തിയായത്.
ഗേമിംഗ്
ലാസ് വെഗാസിലെ തന്നെ ഏറ്റവും വലിയ ഗേമിംഗ് ഫ്ലോർ ഉള്ളത് എൻജിഎം ഗ്രാൻഡിലാണ്, 171,500 ചതുരശ്ര അടി (15,930 ചതുരശ്ര മീറ്റർ) വിസ്തീർണമാണുള്ളത്. ഗേമിംഗിനു വേണ്ടി 2500-ൽ അധികം മഷീനുകളാണ് എംജിഎം ഗ്രാൻഡ്‌ ലാസ് വെഗാസിൽ ഉള്ളത്, കൂടാതെ 139 പോക്കർ, ടേബിൾ കളികളും.
ഹോട്ടൽ
ഹോട്ടലിൻറെ പ്രധാന കെട്ടിടത്തിൽ 5044 മുറികളാണ് ഉള്ളത്. ഓരോ ദിവസത്തേക്കും 79 ഡോളർ മുതൽ 499 ഡോളർ വരെ വാടക വരുന്ന 4239 മുറികളും, ഓരോ ദിവസത്തേക്കും 275 ഡോളർ മുതൽ 2500 ഡോളർ വരെ വാടക വരുന്ന സ്യൂട്ടുകളും.
എംജിഎം ഗ്രാൻഡിലുള്ള സ്കൈലോഫ്റ്റ്സ്. ഹോട്ടലിൻറെ പ്രധാന കെട്ടിടത്തിൻറെ മുകളിലത്തെ രണ്ടു നിലകളിലാണ്. ഇവിടെ 51 ലോഫ്റ്റുകളാണുള്ളത്, ഓരോ ദിവസത്തേക്കും 2000 ഡോളർ മുതൽ 10000 ഡോളർ വരെയാണ് ഇവിടെ വാടക വരുന്നത്. ഇതു ദി ലീഡിംഗ് ഹോട്ടൽസ്‌ ഓഫ് ദി വേൾഡ് അംഗം കൂടിയാണ്.
ഭക്ഷണശാലകൾ
എംജിഎം ഗ്രാൻഡ്‌ ലാസ് ബെഗാസ് ഹോട്ടലിൽ അനവധി ഭക്ഷനശാലകളുണ്ട്. ജോൾ റോബുചോൺ, എൽ’ അറ്റെലിയർ ജോൾ റോബുചോൺ, ഹക്കസൻ, എമെരിൽ’സ്, മൈക്കിൾ മിന’സ് പബ് 1842, ക്രാഫ്റ്റ്സ്റ്റീക്ക്, വൂൾഫ്ഗാങ്ങ് പക്ക്, ഫിയാമ, പേൾ, ഷിബുയ എന്നീ ഭക്ഷണശാലകൾ എംജിഎം ഗ്രാൻഡ്‌ ലാസ് ബെഗാസ് ഹോട്ടലിലുണ്ട്.
അവലംബം
വർഗ്ഗം:ലാസ് വെഗാസ് വർഗ്ഗം:ഹോട്ടലുകൾ
സൗത്ത് ആഫ്രിക്കൻ കമ്മ്യൂണിസ്റ്റ് പാർട്ടി
ദക്ഷിണാഫ്രിക്കയിലെ ഒരു കമ്മ്യൂണിസ്റ്റ് പാർട്ടിയാണ് സൗത്ത് ആഫ്രിക്കൻ കമ്മ്യൂണിസ്റ്റ് പാർട്ടി (എസ്എസിപി) (English: South African Communist Party (SACP). 1921ൽ രൂപീകരിക്കപ്പെട്ട ഈ സംഘടനയെ വർണ്ണ വിവേചനം അവസാനിപ്പിക്കുന്നതിനുള്ള സമരത്തിൽ പങ്കുചേർന്നതിന് 1950ൽ ഭരണകൂടം നിരോധിച്ചു. ആഫ്രിക്കൻ നാഷണൽ കോൺഗ്രസ്,കോൺഗ്രസ് ഓഫ് സൗത്ത് ആഫ്രിക്കൻ ട്രേഡ് യൂനിയൻസ് എന്നിവ ചേർന്നുള്ള ത്രൈപാർട്ടി സഖ്യത്തിൽ അംഗമാണ് സൗത്ത് ആഫ്രിക്കൻ കമ്മ്യൂണിസ്റ്റ് പാർട്ടി
അവലംബം
വർഗ്ഗം:ദക്ഷിണാഫ്രിക്കയിലെ രാഷ്ട്രീയകക്ഷികൾ
റോസ്മേരീസ് ബേബി
റൊമാൻ പൊളാൻസ്കി സംവിധാനം ചെയ്ത ഇംഗ്ലീഷ് ചലച്ചിത്രമാണ് റോസ്മേരീസ് ബേബി. ഇറാ ലെവിന്റെ നോവലിനെ ആധാരമാക്കിയാണ് ഈ ചലച്ചിത്രം നിർമ്മിയ്ക്കപ്പെട്ടത്. രണ്ടു ദശലക്ഷം ഡോളറായിരുന്നു നിർമ്മാണച്ചിലവ്. 1968 ൽ പുറത്തിറങ്ങിയ ഈ ചിത്രം ഏറെ ജനപ്രിയമാവുകയും ഒട്ടേറെ ബഹുമതികൾ കരസ്ഥമാക്കുകയും ചെയ്തു.അമേരിക്കൻ ദേശീയ ചലച്ചിത്ര കേന്ദ്രത്തിൽ പ്രത്യേകം സംഭരിയ്ക്കപ്പെട്ട ചിത്രങ്ങളിലൊന്നാണിത്.
അമേരിക്കകളുടെ യൂറോപ്യൻ കോളനിവത്കരണം
പാശ്ചാത്യ യൂറോപ്യൻ ശക്തികൾ അമേരിക്കൻ വൻകരകളിൽ താവളമുറപ്പിച്ചതിന്റെയും ക്രമേണ തദ്ദേശീയർക്കുമേൽ അധികാരം സ്ഥാപിച്ചതിന്റെയും ചരിത്രമാണ് അമേരിക്കകളുടെ യൂറോപ്യൻ കോളനിവത്കരണം പറയുന്നത്. 1492 ലാണ് ക്രമാനുഗതമായ യൂറോപ്യൻ കോളനിവത്കരണം ആരംഭിക്കുന്നത്. ഇറ്റാലിയൻ പര്യവേക്ഷകനായ ക്രിസ്റ്റഫർ കൊളംബസിന്റെ നേതൃത്വത്തിൽ പൂർവേഷ്യയിലേക്ക് ഒരു പുതിയ വ്യാപാരപാത കണ്ടുപിടിക്കാൻ ഇറങ്ങിത്തിരിച്ച സംഘം അബദ്ധത്തിൽ അമേരിക്കൻ വന്കരകളിലെത്തിച്ചേർന്നു. 1492 ഡിസംബർ 5 നാണ് അവർ ഹിസ്പാനിയോള ദ്വീപിന്റെ വടക്കുഭാഗത്ത് വന്നിറങ്ങിയത്. അമേരിക്കകളിലെ ആദ്യത്തെ യൂറോപ്യൻ താവളമായി അത് മാറി. പശ്ചിമ യൂറോപ്പിന്റെ വൻകിട പര്യവേക്ഷണങ്ങളും, പടയോട്ടങ്ങളും കോളനിവത്കരണവും വൈകാതെ വന്നെത്തി. കൊളംബസിന്റെ ആദ്യ രണ്ടു യാത്രകളിൽ ബഹാമാസും അനേകം കരീബിയൻ ദ്വീപുകളും അവർ സന്ദർശിച്ചു. ഇതിൽ പ്യുർട്ടോ റിക്കോ, ക്യൂബ എന്നീ രാജ്യങ്ങളും ഉൾപ്പെടുന്നു. 1497 ഇറ്റാലിയൻ പര്യവേക്ഷകൻ തന്നെയായ ജോൺ കാബട്ട് ഇംഗ്ലണ്ടിന് വേണ്ടി വടക്കേ അമേരിക്കൻ തീരത്ത് കാലുകുത്തി. ഒരു വർഷത്തിന് ശേഷം കൊളംബസിന്റെ മൂന്നാം യാത്രയിൽ അവർ തെക്കേ അമേരിക്കയിൽ എത്തിച്ചേർന്നു. കൊളംബസിന്റെ യാത്രകൾക്ക് പണം മുടക്കിയ സ്പെയിൻ ആയിരുന്നു അമേരിക്കകളിലെ വലിയ ഭാഗങ്ങൾ കോളനിവത്കരിച്ച ആദ്യ യൂറോപ്യൻ ശക്തി. വടക്കേ അമേരിക്കയും കരീബിയൻ ദ്വീപുകളും തൊട്ട് തെക്കേ അമേരിക്കയുടെ തെക്കേ അറ്റം വരെ അവരുടെ സ്വാധീനത്തിലായിരുന്നു.
ക്യൂബ, പ്യുർട്ടോറിക്കോ, ഹിസ്പാനിയോള മുതലായ ദ്വീപുകൾ ഉപയോഗിച്ച് കരീബിയനിൽ സ്പെയിൻകാർ അവരുടെ സാമ്രാജ്യത്തിന് വിത്തുപാകി. കോൺക്വിസ്റ്റഡോർ എന്ന് വിളിക്കപ്പെടുന്ന സൈനിക പര്യവേക്ഷണ സംഘത്തിന്റെ പടയോട്ടത്തിൽ വടക്കും തെക്കും അമേരിക്കകളുടെ പ്രധാന ഭാഗങ്ങൾ കീഴടങ്ങി. ഇതിൽ തദ്ദേശീയരായ 8 ദശലക്ഷം ജനങ്ങൾ മരിച്ചതായി കണക്കാക്കപ്പെടുന്നു. 1513 ൽ ജുവാൻ പോൺസി ഡി ലിയോൺ ഫ്ലോറിഡ കീഴടക്കി. 1519 മുതൽ 1521 വരെ ഹെർണാൻ കോർറ്റെസ് ആസ്ടെക് സാമ്രാജ്യത്തിനെതിരെ പടനയിച്ചു. ആസ്ടെക് തലസ്ഥാനമായിരുന്ന റ്റെനോക്റ്റിലിയൻ മെക്സിക്കോ സിറ്റിയായി മാറി. സ്പെയിന്കാർ പുതിയ സ്‌പെയിൻ എന്ന് വിളിച്ചിരുന്ന പ്രദേശങ്ങളുടെ പ്രധാന പട്ടണമായി അത് മാറി. 240000 ആസ്ടെക് ജനങ്ങൾ റ്റെനോക്റ്റിലിയൻ പിടിച്ചെടുക്കാനുള്ള യുദ്ധത്തിൽ കൊല്ലപ്പെട്ടു. പിന്നീട് മറ്റ് കോൺക്വിസ്റ്റഡോറുകൾ ഇന്നത്തെ കാലിഫോർണിയ, അരിസോണ, ന്യൂ മെക്സിക്കോ, കൊളറാഡോ, ടെക്സാസ്, മിസോറി, ലൂയിസിയാന, അലബാമ എന്നീ പ്രദേശങ്ങൾ കീഴടക്കി. ഫ്രാൻസിസ്‌കോ പിസാറോ 1530 കളിൽ ഇൻകാ സാമ്ര്യാജ്യത്തെ കീഴടക്കി.
അമേരിക്കൻ ഐക്യനാടുകളുടെ കിഴക്കൻ ഭാഗത്ത് നടന്ന ആദ്യ യൂറോപ്യൻ - വടക്കേ അമേരിക്കൻ ഇന്ത്യൻ പോരാട്ടമായിരുന്നു ഡി സോട്ടോ പര്യവേക്ഷണം. ഫ്ലോറിഡയിൽ നിന്ന് പുറപ്പെട്ട പര്യവേക്ഷണ സംഘം ജോർജിയ, കരോലിനകൾ എന്നിവയിലൂടെ സഞ്ചരിച്ച് മിസിസിപ്പി നദി കടന്ന് ടെക്സാസിലെത്തി. ഡി സോട്ടോ തന്റെ ഏറ്റവും വലിയ പോരാട്ടം അഭിമുഖീകരിച്ചത് 1540 ഒക്ടോബർ 18ന് ഇന്നത്തെ അലബാമയിലെ കോട്ടയാൽ ചുറ്റപ്പെട്ട പട്ടണമായ മലീബയിലായിരുന്നു. സ്പാനിഷ് സംഘത്തിലെ 22 പേർ വധിക്കപ്പെടുകയും 148 പേർക്ക് പരിക്കേൽക്കുകയും ചെയ്തു. സ്പെയിന്കാർ അവകാശപ്പെട്ടത് 2500 റെഡ് ഇന്ത്യൻസ് കൊല്ലപ്പെട്ടു എന്നാണ്. ഇത് ശരിയാണെങ്കിൽ മലീബയിലെ യുദ്ധമാണ് റെഡ് ഇന്ത്യൻസും വെള്ളക്കാരും തമ്മിൽ നടന്നതിൽ വെച്ച് ഏറ്റവും രക്തരൂഷിതമായത്.
മറ്റു യൂറോപ്യൻ ശക്തികളും അമേരിക്കകളിൽ കോളനികൾ സ്ഥാപിച്ചു. ഫ്രാൻസ് വടക്കേ അമേരിക്കയുടെ കിഴക്കൻ ഭാഗങ്ങളിലും ചില കരീബിയൻ ദ്വീപുകളിലും തെക്കേ അമേരിക്കയുടെ ചില തീരപ്രദേശങ്ങളിലും കോളനികൾ ഉണ്ടാക്കി. പോർച്ചുഗൽ ബ്രസീൽ കോളനിവത്കരിച്ചു. കാനഡയുടെ കിഴക്കൻ തീരങ്ങൾ കീഴടക്കാനും അവർ ശ്രമിച്ചു. കണ്ടുപിടിത്തങ്ങളുടെ യുഗം പല യൂറോപ്യൻ രാജ്യങ്ങളുടെയും സാമ്രാജ്യ വിപുലീകരണത്തിന് തുടക്കമിട്ട കാലഘട്ടമായിരുന്നു. യൂറോപ്പ് അതു വരെ ആഭ്യന്തര കലഹങ്ങളിൽ വ്യാപൃതമായിരുന്നു. ബ്ലാക്ക് ഡെത്ത് മൂലമുണ്ടായ ജനസംഖ്യാശോഷണത്തിൽ നിന്ന് കരകയറി വരുന്ന സമയവുമായിരുന്നു അത്. അതുകൊണ്ട് തന്നെ യൂറോപ്പിന്റെ സമ്പത്തിലും ശക്തിയിലുമുള്ള അഭൂതപൂർണമായ വർധന പതിനഞ്ചാം നൂറ്റാണ്ടിന്റെ തുടക്കത്തിൽ ചിന്തിക്കാനാവുമായിരുന്നില്ല.
ക്രമേണ പശ്ചിമാർദ്ധഗോളം പശ്ചിമ യൂറോപ്യൻ രാജ്യങ്ങളുടെ കീഴിലായി. ഇത് അവിടത്തെ ഭൂപ്രകൃതി, ജനസംഖ്യ, ജീവജാലങ്ങൾ എന്നിവയിൽ ദൂരവ്യാപകമായ ഫലങ്ങളുളവാക്കി. പത്തൊമ്പതാം നൂറ്റാണ്ടിൽ 50 ദശലക്ഷത്തിലധികം ജനങ്ങൾ യൂറോപ്പിൽ നിന്ന് അമേരിക്കയിലേക്ക് കുടിയേറി. കൊളംബസിന്റെ യാത്രകൾക്ക് ശേഷം 1492 നു ശേഷമുള്ള കാലഘട്ടം കൊളംബിയൻ വിനിമയ കാലം എന്നറിയപ്പെടുന്നു. അന്ന് വൻതോതിൽ ജീവികൾ, ചെടികൾ, സംസ്കാരം, ജനങ്ങൾ, ആശയങ്ങൾ, സാംക്രമികരോഗങ്ങൾ എന്നിവയെല്ലാം അമേരിക്കകളും ആഫ്രോ-യൂറേഷ്യൻ മേഖലയും തമ്മിൽ വിനിമയം ചെയ്യപ്പെട്ടു.
അവലംബം
വർഗ്ഗം:ചരിത്രം - വൻകര തിരിച്ച് വർഗ്ഗം:വടക്കേ അമേരിക്കയുടെ ചരിത്രം വർഗ്ഗം:യൂറോപ്യൻ കോളനിവാഴ്ചയുടെ ചരിത്രം വർഗ്ഗം:കണ്ടുപിടിത്തങ്ങളുടെ യുഗം വർഗ്ഗം:തെക്കേ അമേരിക്കയുടെ ചരിത്രം വർഗ്ഗം:അമേരിക്കകളുടെ ചരിത്രം
ഡാൽബെർജീ
ഡാൽബെർജീ ഗോത്രം മുമ്പ് ശാഖകളോടുകൂടിയ മോണോഫൈലെറ്റിക് ക്ലേഡിലായിരുന്നു കാണപ്പെട്ടിരുന്നത്. സപുഷ്പിയായ ഇവ ഫബോയിഡേ അല്ലെങ്കിൽ പാപിലയോണേസീയേ കുടുംബത്തിൽപ്പെട്ടതും റാങ്കിലില്ലാത്ത ഡാൽബെർജിയോഡ്സ് ക്ലേഡിലുമാണ് കാണപ്പെടുന്നത്.
യന്ത്ര ഇന്ത്യ ലിമിറ്റഡ്
യന്ത്ര ഇന്ത്യ ലിമിറ്റഡ്, ഇന്ത്യയിലെ നാഗ്പൂർ ആസ്ഥാനമായി പ്രവർത്തിക്കുന്ന ഒരു ഇന്ത്യൻ സർക്കാർ ഉടമസ്ഥതയിലുള്ള പ്രതിരോധ കമ്പനിയാണ്.
ഓർഡനൻസ് ഫാക്ടറി ബോർഡിനെ ഏഴ് വ്യത്യസ്ത പൊതുമേഖലാ സ്ഥാപനങ്ങളാക്കി പുനഃസംഘടിപ്പിക്കുന്നതിന്റെയും കോർപ്പറേറ്റ്വൽക്കരണത്തിന്റെയും ഭാഗമായി 2021-ൽ സ്ഥാപിതമായി. ചെറു ആയുധങ്ങൾ, സ്‌ഫോടകവസ്തുക്കൾ, പീരങ്കികൾ എന്നിവയുടെ നിർമ്മാണത്തിന് ആവശ്യമായ പ്രത്യേക ഘടകങ്ങളും ഉപകരണങ്ങളുമാണ് പ്രധാനമായും നിർമ്മിക്കുന്നത്.
മുൻകാല ഓർഡനൻസ് ഫാക്ടറി ബോർഡിന്റെ ഇനിപ്പറയുന്ന ഏഴ് ഫാക്ടറികൾ, യന്ത്ര ഇന്ത്യ ഉൾക്കൊള്ളുന്നു:
ഉൽപ്പന്നം
ഓർഡനൻസ് ഫാക്ടറി ബോർഡിൽ നിന്ന് രൂപീകരിച്ച മറ്റ് പൊതുമേഖലാ സ്ഥാപനങ്ങൾ:-
അവലംബം
വർഗ്ഗം:ഇന്ത്യയിലെ സർക്കാർ ഉടമസ്ഥതയിലുള്ള കമ്പനികൾ
ദ ഡെത്ത് ട്രാപ്
അമേരിക്കൻ നോവലിസ്റ്റായ ഇറാ മാർവിൻ ലെവിൻ രചിച്ച നാടകമാണ് ദ ഡെത്ത് ട്രാപ്. 1978 ലാണ് ഈ നാടകം പ്രസിദ്ധീകരിയ്ക്കപ്പെട്ടത്. ഇതിനെ അധികരിച്ച് ഒരു ചലച്ചിത്രവും നിർമ്മിയ്ക്കപ്പെടുകയുണ്ടായി. ക്രിസ്റ്റഫർ റീവ്, മൈക്കിൾ കെയ്ൻ, ഡയാൻ കാനൺ എന്നിവർ ചിത്രത്തിൽ പ്രധാനവേഷങ്ങളിൽ അഭിനയിച്ചു.
പുറംകണ്ണികൾ
വർഗ്ഗം:അമേരിക്കൻ നോവലുകൾ
മെനിഫീ
അമേരിക്കൻ ഐക്യനാടുകളിലെ കാലിഫോർണിയ സംസ്ഥാനത്ത് തെക്കുപടിഞ്ഞാറൻ റിവർസൈഡ് കൗണ്ടി യിൽ സ്ഥിതിചെയ്യുന്നതും ലോസ് ഏഞ്ചലസ് കമ്പൈൻഡ് സ്റ്റാറ്റിസ്റ്റിക്കൽ മേഖലയുടെ ഭാഗവുമായ ഒരു പട്ടണമാണ് മെനിഫീ. സാൻഡിയേഗോ കൗണ്ടിക്കും ലോസ് ഏഞ്ചൽസ് കൗണ്ടിക്കുമിടയിലായി തെക്കൻ കാലിഫോർണിയയുടെ ഹൃദയഭാഗത്തായാണ് ഈ പട്ടണം സ്ഥിതിചെയ്യുന്നത്. ടെമെകുളയ്ക്ക് ഏകദേശം 15 മൈൽ (24 കിലോമീറ്റർ) വടക്കായും മുറ്യെറ്റയ്ക്ക് അതിരായും ഈ പട്ടണം നിലകൊള്ളുന്നു. ഈ പട്ടണത്തിന്റെ ആകെയുള്ള വലിപ്പം 46 ചതുരശ്ര മൈൽ (100 ചതുരശ്ര കിലോമീറ്റർ) ആണ്. സമുദ്രനിരപ്പിൽനിന്ന് ഏകദേശം 1,424 അടി (434 മീറ്റർ) ഉയരത്തിലാണ് ഈ പട്ടണം സ്ഥിതിചെയ്യുന്നത്. സംയോജിത നഗരമായ മെനിഫീയിൽ സൺ സിറ്റി, ക്വാലി വാലി, പലോമ വാലി, റോമോലാന്റ് എന്നിവിടങ്ങളിലെ സമൂഹങ്ങൾക്കൂടി ഉൾക്കൊള്ളുന്നു.
ചരിത്രം
ഈ പ്രദേശത്തെ ആദിമ നിവാസികൾ ല്യൂസിനോ ജനങ്ങളായിരുന്നു; പ്രത്യേകിച്ച് ഇവരിലെ പെച്ചൻഗ ബാന്റ്. പതിനെട്ടാം നൂറ്റാണ്ടിൽ ഈ പ്രദേശം സ്പെയിനിന്റെ ഭരണത്തിന് കീഴിലായിത്തീരുകയും മെക്സിക്കൻ-അമേരിക്കൻ യുദ്ധത്തിന്റെ ഫലമായി മെക്സിക്കോ 1850 ൽ ഈ പ്രദേശം അമേരിക്കൻ ഐക്യനാടുകൾക്ക് കൈമാറുകയും ചെയ്തു.
അവലംബം
വർഗ്ഗം:കാലിഫോർണിയയിലെ നഗരങ്ങൾ
ഇറാ ലെവിൻ
അമേരിക്കൻ നോവലിസ്റ്റും ഗാനരചയിതാവുമാണ് ഇറാ മാർവിൻ ലെവിൻ (ജ: ഓഗസ്റ്റ് 27, 1929 – നവം: 12, 2007).അദ്ദേഹത്തിന്റെ പ്രധാനകൃതികൾ ആണ് റോസ്മേരീസ് ബേബി(1967), ദ് സ്റ്റെപ്ഫോഡ് വൈവ്സ് (1972),ദ് ബോയ്സ് ഫ്രം ബ്രസീൽ (1978) ദ ഡെത്ത് ട്രാപ് (1978)(നാടകം) ചില കൃതികൾ ചലച്ചിത്രങ്ങൾക്ക് ആധാരമായിട്ടുണ്ട്.
വർഗ്ഗം:അമേരിക്കൻ നോവലെഴുത്തുകാർ വർഗ്ഗം:അമേരിക്കൻ ഗാന രചയിതാക്കൾ വർഗ്ഗം:1929-ൽ ജനിച്ചവർ വർഗ്ഗം:ഓഗസ്റ്റ് 27-ന് ജനിച്ചവർ വർഗ്ഗം:2007-ൽ മരിച്ചവർ വർഗ്ഗം:നവംബർ 12-ന് മരിച്ചവർ
ശ്രാവണപൂർണിമ
ശ്രാവണമാസത്തിലെ പൗർണ്ണമിയാണ് ശ്രാവണപൂർണിമ. പുതിയ കാര്യങ്ങൾ ആരംഭിക്കുന്നതിൻ വിഷിഷ്ടമായികരുതപ്പെടുന്നു. ദ്വിജന്മാരുടെ രണ്ടാം ജന്മമായി കരുതുന്ന ഉപനയനം പലവിഭാഗങ്ങൾക്കിടയിലും ശ്രാവണ പൂർണിമക്കാണ് പതിവ്. ആവണി അവിട്ടം ആഘോഷിക്കുന്നതും ഉപനയനത്തിന്റെ ഓർമക്കായി പുതിയപൂണുനൂൽ ധരിക്കുന്നതും അന്നാണ്. സാഹോദര്യത്തിന്റെ പ്രതീകമായി രാഖി കെട്ടുന്ന രക്ഷാബന്ധൻ ആചരിക്കുന്നതും ശ്രാവണപൂർണിമക്കാണ്. ശ്രാവണമാസത്തിലെ (ചിങ്ങം) തിരുവോണം ശ്രാവണപൂർണിമതന്നെ ആണ്. പക്ഷെ ഇപ്പൊൾ ഭാദ്രപദത്തിലെ പൗർണമി ക്ക് ആയിത്തീർന്നിരിക്കുന്നു. ഉത്തരേന്ത്യയിൽ നാരൽ പൂർണിമ എന്നപേരിലും ശ്രാവണപൂർണിമ ആഘോഷിക്കപ്പെടുന്നു.
വർഗ്ഗം:ഹൈന്ദവ വിശേഷദിനങ്ങൾ‎
ഇൻഫാന്റാ ഇസബെല്ല ക്ലാര യൂജീനിയ ആന്റ് ഇൻഫന്റ കാതറിൻ മിഷേൽ
1569-1570 കാലഘട്ടത്തിൽ സോഫോനിസ്ബ ആൻഗ്വിസോള വരച്ച ഛായാചിത്രമാണ് ഇൻഫാന്റാ ഇസബെല്ല ക്ലാര യൂജീനിയ ആന്റ് ഇൻഫന്റ കാതറിൻ മിഷേൽ. ഈ ചിത്രം ഇപ്പോൾ ബക്കിംഗ്ഹാം കൊട്ടാരത്തിലെ റോയൽ ശേഖരത്തിലാണ് സംരക്ഷിച്ചിരിക്കുന്നത്. സ്പെയിനിലെ ഫിലിപ്പ് രണ്ടാമന്റെയും മൂന്നാമത്തെ ഭാര്യ വലോയിസിലെ എലിസബത്തിന്റെയും രണ്ട് പെൺമക്കളായ ഇസബെല്ല ക്ലാര യൂജീനിയയെയും കാതറിൻ മിഷേലിനെയും ഇതിൽ കാണിക്കുന്നു.
അവലംബം
വർഗ്ഗം:സോഫോനിസ്ബ ആൻഗ്വിസോള വരച്ച ഛായാചിത്രങ്ങൾ വർഗ്ഗം:കുട്ടികളുടെ ചിത്രങ്ങൾ
ഇന്ത്യ ഒപ്റ്റെൽ ലിമിറ്റഡ്
ഇന്ത്യ യിലെ ഡെറാഡൂൺ ആസ്ഥാനമായി പ്രവർത്തിക്കുന്ന ഒരു ഇന്ത്യൻ സർക്കാർ ഉടമസ്ഥതയിലുള്ള പ്രതിരോധ കമ്പനിയാണ് ഇന്ത്യ ഒപ്റ്റെൽ ലിമിറ്റഡ്. ഏഴ് വ്യത്യസ്ത പൊതുമേഖലാ സ്ഥാപനങ്ങളായി ഓർഡനൻസ് ഫാക്ടറി ബോർഡിനെ പുനഃക്രമീകരിക്കുന്നതിന്റെയും കോർപ്പറേറ്റ്വൽക്കരിക്കുന്നതിന്റെയും ഭാഗമായി 2021-ൽ സ്ഥാപിതമായി.
ഇന്ത്യൻ സായുധ സേനകളുടെയും, വിദേശ സൈനികരുടെയും ഉപയോഗത്തിനായി ഇലക്‌ട്രോ ഒപ്റ്റിക്കൽ സെൻസറുകൾ, ആയുധ ദൃശ്യങ്ങൾ, ആശയവിനിമയ ഉപകരണങ്ങൾ എന്നിവ ഇന്ത്യ ഒപ്റ്റൽ പ്രാഥമികമായി നിർമ്മിക്കുന്നു.
ഇന്ത്യ ഒപ്‌ടെൽ ലിമിറ്റഡ്, മുൻകാല ഓർഡനൻസ് ഫാക്ടറി ബോർഡിന്റെ ഇനിപ്പറയുന്ന മൂന്ന് ഫാക്ടറികൾ ഉൾക്കൊള്ളുന്നു:
അവലംബം
വർഗ്ഗം:ഇന്ത്യയിലെ സർക്കാർ ഉടമസ്ഥതയിലുള്ള കമ്പനികൾ
ആയിശ ബിൻത് ഹുസൈൻ
ജോർദാൻ രാജകുടുംബാംഗവും ജോർദാൻ രാജവായ കിങ് അബ്ദുള്ള രണ്ടാമന്റെ സഹോദരിയുമാണ് ആയിശ ബിൻത് ഹുസൈൻ രാജകുമാരി (English: Princess Aisha bint Hussein, Arabic: عائشة بنت الحسين (born 23 April 1968). സൈൻ ബിൻത് ഹുസൈൻ രാജകുമാരിയുടെ ഇരട്ട സഹോദരിയാണ് ആയിശ. ജോർദാൻ രാജാവായിരുന്ന കിങ് ഹുസൈന് മുന അൽ ഹുസൈൻ രാജ്ഞിയിലുള്ള മകളാണ് ആയിശ ബിൻത് ഹുസൈൻ.
വിദ്യാഭ്യാസം
1968 ഏപ്രിൽ 23ന് ജോർദാനിലെ അമ്മാനിൽ ജനിച്ചു. എട്ടാം വയസ്സുവരെ ജോർദാനിലെ അമേരിക്കൻ കമ്മ്യൂണിറ്റി സ്‌കൂളിൽ പഠിച്ചു. സഹോദരി സൈൻ ബിൻത് ഹുസൈനും ആയിശയും ഒരേ ക്ലാസിലാണ് പഠിച്ചിരുന്നത്. പിന്നീട്, പത്തു വർഷത്തെ തുടർ വിദ്യാഭ്യാസത്തിനായി അമേരിക്കയിലേക്ക് പോയി. അമേരിക്കയിലെ മേരിലാൻഡിലെ ബെതെസ്ഡയിലുള്ള ഗേൾസ് സ്‌കൂളായ ഹോൽടൺ ആംസ് സ്‌കൂളിൽ എട്ടാം ഗ്രേഡിൽ ചേർന്നു പഠനം തുടർന്നു. 1986ൽ അമേരിക്കയിലെ വെല്ലെസ്ലി, മസ്സാചുസെറ്റസിലുള്ള ഡന ഹാൾ സ്‌കൂളിൽ നിന്ന് ബിരുദം നേടി. തുടർന്ന്, ബ്രിട്ടനിലെ റോയൽ മിലിട്ടറി അക്കാദമി സാൻഡ്ട്രസ്റ്റിൽ ചേർന്നു, 1987ൽ 	ഓഫീസർ പരിശീലന കോഴ്‌സ് പൂർത്തിയാക്കി. പെമ്പ്രോക്ക് കോളേജ്, ഒക്‌സ്‌ഫോർഡിൽ നിന്ന് മോഡേൺ മിഡ്‌ലീസ്റ്റ് ചരിത്രം, രാഷ്ട്രീയത്തിൽ ബിരുദം നേടി. 2010 ജൂണിൽ അമേരിക്കയിലെ വാഷിങ്ടൺ ഡിസിയിലെ നാഷണൽ ഡിഫൻസ് യൂനിവേഴ്‌സിറ്റി കീഴിലുള്ള കോളേജ് ഓഫ് ഇന്റർനാഷണൽ സെക്യൂരിറ്റി അഫേഴ്‌സിൽ (സി ഐ എസ് എ) തന്ത്രപരമായ സുരക്ഷാ പഠനത്തിൽ മാസ്റ്റർ ബിരുദം നേടി.
കുടുംബ ജീവിതം
1990ൽ സെയ്ദ് സഹദുദ്ദീൻ ജുമയുമായുള്ള വിവാഹം നടന്നു. ഈ വിവാഹത്തിൽ രണ്ടു മക്കളുണ്ട്. 1992 മെയ് 27ന് ഔൻ ജുമ എന്ന മകനും 1996 ജൂലൈ എട്ടിന് മുന ജുമ എന്ന മകളും പിറന്നു. മകൻ ഔൻ ജുമ ഇംഗ്ലണ്ടിലെ സാൻഡ്ഹർസ്റ്റിലുള്ള റോയൽ മിലിട്ടറി അക്കാദമിയിൽ പഠിക്കുകയാണെന്നാണ് കരുതുന്നത്..
അവലംബം
വർഗ്ഗം:ജോർദാൻ വർഗ്ഗം:അറബ് ലോകം
ദിവ്യദർശനം
എം.ബി. ഫിലിംസിന്റെ ബാനറിൽ ഭാരതി മേനോൻ നിർമിച്ച മലയാളചലച്ചിത്രമാണ് ദിവ്യദർശനം. ശശികുമാർ സംവിധാനം ചെയ്ത ഈ ചിത്രം പോപ്പുലർ ഫിലിംസ് വിതരണം ചെയ്തു. 1973 നവംബർ 16-ന് കേരളക്കരയിൽ പ്രദർശനം തുടങ്ങി.
പുറത്തേക്കുള്ള കണ്ണികൾ
വർഗ്ഗം:1973-ൽ പുറത്തിറങ്ങിയ മലയാളചലച്ചിത്രങ്ങൾ വർഗ്ഗം:മധു അഭിനയിച്ച മലയാളചലച്ചിത്രങ്ങൾ വർഗ്ഗം:ജയഭാരതി അഭിനയിച്ച മലയാളചലച്ചിത്രങ്ങൾ വർഗ്ഗം:തിക്കുറിശ്ശി അഭിനയിച്ച മലയാളചലച്ചിത്രങ്ങൾ വർഗ്ഗം:കെ.പി. ഉമ്മർ അഭിനയിച്ച മലയാളചലച്ചിത്രങ്ങൾ വർഗ്ഗം:അടൂർ ഭാസി അഭിനയിച്ച മലയാളചലച്ചിത്രങ്ങൾ വർഗ്ഗം:കാർത്തികേയൻ ഛായാഗ്രഹണം ചെയ്ത ചലച്ചിത്രങ്ങൾ വർഗ്ഗം:എം. ഉമാനാഥ് ചിത്രസംയോജനം ചെയ്ത ചലച്ചിത്രങ്ങൾ
പാസ്സിഫ്ലോറ
പാസ്സിഫ്ലോറേസിയേ സസ്യകുടുംബത്തിലെ 500 ഓളം സ്പീഷിസുകളുള്ള ജീനസ്സാണ് പാസ്സിഫ്ലോറ (Passiflora). പാസ്സിഫ്ലോറേസിയേ സസ്യകുടുംബത്തിലെ ടൈപ്പ് ജനുസായ പാസ്സിഫ്ലോറ തന്നെയാണ് ഇതിലെ ഏറ്റവും വലിയ ജീനസ്സ്. ഈ ജീനസ്സിലെ മിക്ക സ്പീഷിസുകളും ആരോഹികളും, കുറച്ച് സ്പീഷിസുകൾ കുറ്റിച്ചെടികളുമാണ്.
വിതരണം
ലോകത്തിലെ എല്ലാ ഉഷ്ണമേഖലാപ്രദേശങ്ങളിലും പാസ്സിഫ്ലോറേസിയേ സസ്യകുടുംബത്തിലെ അംഗങ്ങളെ കണ്ടുവരുന്നത്. എന്നാൽ ഈ ജീനസ്സ് ആഫ്രിക്ക ഒഴികെയുള്ള മറ്റെല്ലാ ഉഷ്ണമേഖലാപ്രദേശങ്ങളിലും കണ്ടുവരുന്നു. തെക്കേ അമേരിക്ക, കിഴക്കേ ഏഷ്യ, ന്യൂ ഗിനിയ എന്നീ പ്രദേശങ്ങളിൽ ഈ ജീനസ്സിലെ ഒട്ടുമിക്ക സ്പീഷിസുകളും കണ്ടു വരുന്നു.
ഇവയുടെ ഇലകൾ ഹസ്തകപത്രങ്ങങ്ങളോടു കൂടിയവയും ഏകാന്തരന്യാസത്തിൽ (alternate) ക്രമീകരിക്കപ്പെട്ടതും, സിരാവിന്യാസം ഹസ്തക സിരാവിന്യാസത്തോടു കൂടിയവയും ആണ്. ഇവയുടെ പത്രവൃന്തത്തിന്റെ അടിയിലായി വേഗം  ഉപപർണ്ണങ്ങൾ കാണപ്പെടുന്നു.
രൂപഘടനയിൽ സങ്കീർണ്ണമായ ഇവയുടെ പൂക്കൾ ദ്വിലിംഗ സ്വഭാവത്തോടു കൂടിയവയും പ്രസമത (കൃത്യം മൂന്നായി വിഭജിക്കാവുന്ന-actinomorphy)പാലിക്കുന്നവയാണ്. ഇവയുടെ പൂക്കളിൽ രണ്ട് വർത്തുളമായ പുഷ്‌പദളമണ്‌ഡലങ്ങളിലായാണ് ദളങ്ങൾ വിന്യസിച്ചിരിക്കുന്നത്. ദളങ്ങൾക്കും വിദളങ്ങൾക്കും അല്ലാതെ മൂന്നാമതായൊരു വർത്തുള മണ്‌ഡലമായ പുഷ്പപ്രഭാമണ്ഡലം (corona) കാണപ്പെടുന്നു. ആകർഷണീയമായ തന്തുക്കളാൽ സമ്പന്നമാണ് പുഷ്പപ്രഭാമണ്ഡലം. ഇത്തരം സസ്യങ്ങളിൽ പുഷ്പപ്രഭാമണ്ഡല(corona) ത്തിനു മുകളിലായി പുംബീജപ്രധാനമായ കേസരങ്ങളും(stamen) സ്ത്രീബീജപ്രധാനമായ ജനിപുടവും (Gynoecium) കൂടിച്ചേർന്ന (androgynophore) രീതിയിലാണ്. ഇതിൽ അഞ്ച് കേസരങ്ങളും (stamen) ഓരോന്നിന്റേയും അഗ്രഭാഗങ്ങളിൽ പരാഗരേണുക്കളാൽ സമൃദ്ധമായ പരാഗി(Anther)കളും, അണ്ഡാശയവും ജനിദണ്ഡും(style) അതിന്റെ അഗ്രഭാഗത്തായി പരാഗണസ്ഥലവും (stigma) ഉൾപ്പെടുന്നു.
ആകാശവെള്ളരി, അമ്മൂമ്മപ്പഴം, പാഷൻ ഫ്രൂട്ട് തുടങ്ങിയ സസ്യങ്ങൾ പാസ്സിഫ്ലോറ സസ്യജനുസ്സിലുൾപ്പെടുന്നവയാണ്.
അബിംഗ്ഡൺ
അമേരിക്കൻ ഐക്യനാടുകളിലെ ഇല്ലിനോയിയിലെ നോക്സ് കൗണ്ടിയിൽ പിയോറിയയ്ക്ക് 50 മൈൽ (80 കിലോമീറ്റർ) പടിഞ്ഞാറായി സ്ഥിതിചെയ്യുന്ന ഒരു നഗരമാണ് അബിംഗ്ഡൺ. ഗെയ്‌ൽസ്ബർഗ് മൈക്രോപൊളിറ്റൻ സ്റ്റാറ്റിസ്റ്റിക്കൽ ഏരിയയുടെ ഭാഗമാണിത്. 1828 ൽ ആദ്യമായി കുടിയേറ്റം നടന്ന ഈ നഗരം 1857 ലാണ് സംയോജിപ്പിക്കപ്പെട്ടത്. 2000 ലെ സെൻസസ് പ്രകാരം 3,612 ആയിരുന്ന ഈ നഗരത്തിലെ ജനസംഖ്യ 2010 ലെ സെൻസസ് പ്രകാരം 3,319 ആയി കുറഞ്ഞിരുന്നു.
ഭൂമിശാസ്ത്രം
തെക്കുപടിഞ്ഞാറൻ നോക്സ് കൗണ്ടിയിൽ അക്ഷാംശരേഖാംശങ്ങൾ 40.80361°N, -90.40083°W (40.803572, -90.400770) ആണ് അബിംഗ്ഡൺ സ്ഥിതിചെയ്യുന്നത്. ഇല്ലിനോയിസ് റൂട്ട് 41 പാത നഗരമധ്യത്തിലൂടെ കടന്നുപോകുകയും വടക്കു ദിക്കിലേയ്ക്ക് 11 മൈൽ (18 കിലോമീറ്റർ) ദൂരത്തിൽ കൗണ്ടി സീറ്റായ ഗെയ്‌ൽസ്ബർഗിലേക്കും തെക്കുദിക്കിൽ 20 മൈൽ (32 കിലോമീറ്റർ) ദൂരത്തിൽ ബുഷ്നെലിലേക്കും പോകുന്നു. 2010 ലെ സെൻസസ് പ്രകാരം 1.46 ചതുരശ്ര മൈൽ (3.78 ചതുരശ്ര കിലോമീറ്റർ) വിസ്തൃതിയുള്ള അബിംഗ്ഡൺ നഗരത്തിന്റെ എല്ലാ ഭാഗങ്ങളും കരഭൂമിയാണ്.
സെന്റ് മേരിസ് ചർച്ച് ആനക്കാംപൊയിൽ
1967ൽ സ്ഥാപിതമായ ആനക്കാംപൊയിൽ സെന്റ് മേരീസ് ഇടവകയുടെ പള്ളിയാണ് സെന്റ് മേരീസ് ചർച്ച് ആനക്കാംപൊയിൽ.രണ്ടാം ലോക യുദ്ധത്തെത്തുടർന്നുണ്ടായ പട്ടിണിയും തൊഴിലില്ലായ്മയും അതുമൂലമുണ്ടായ വലിയ സാമൂഹ്യ പ്രതിസന്ധിയും മൂലം തിരുവിതാംകൂറിൽനിന്ന് വടക്കോട്ട് കുടിയേറിയവരാണ് ഈ ഇടവകക്കാർ.
ഭൂമിശാസ്ത്രം
കോഴിക്കോട് ജില്ലയിൽ പശ്ചിമഘട്ട മലനിരകളുടെ പടിഞ്ഞാറു ഭാഗത്തായി, വടക്ക് നീലമലയും, കിഴക്ക് വെള്ളരിമലയും, തെക്ക് മരുതും കോട്ട് മലയും ചുറ്റിനിൽക്കുന്നതും, ഇരുവഴിഞ്ഞിപുഴയുടെ ഇരുകരകളിലുമായി മാവാതുക്കൽ, ചെറുശ്ശേരി, ആനക്കാംപൊയിൽ, കരിമ്പ്, നടുക്കണ്ടം, മുത്തപ്പൻപുഴ, കണ്ടപ്പൻ ചാൽ എന്നീ പ്രദേശങ്ങൾ ഉൾക്കൊള്ളുന്നതാണ് ആനക്കാംപൊയിൽ ഇടവക.രണ്ടാം ലോക യുദ്ധത്തെത്തുടർന്നുണ്ടായ പട്ടിണിയും തൊഴിലില്ലായ്മയും അതുമൂലമുണ്ടായ വലിയ സാമൂഹ്യ പ്രതിസന്ധിയും മൂലം തിരുവിതാംകൂറിൽനിന്ന് വടക്കോട്ട് കുടിയേറിയവരാണ് ഈ ഇടവകക്കാർ.
ചരിത്രം
കോഴിക്കോട് ജില്ലയിൽ പശ്ചിമഘട്ട മലനിരകളുടെ പടിഞ്ഞാറു ഭാഗത്തായി, വടക്ക് നീലമലയും, കിഴക്ക് വെള്ളരിമലയും, തെക്ക് മരുതും കോട്ട് മലയും ചുറ്റിനിൽക്കുന്നതും, ഇരുവഴിഞ്ഞിപുഴയുടെ ഇരുകരകളിലുമായി മാവാതുക്കൽ, ചെറുശ്ശേരി, ആനക്കാംപൊയിൽ, കരിമ്പ്, നടുക്കണ്ടം, മുത്തപ്പൻപുഴ, കണ്ടപ്പൻ ചാൽ എന്നീ പ്രദേശങ്ങൾ ഉൾക്കൊള്ളുന്നതാണ് ആനക്കാംപൊയിൽ ഇടവക. 1967ലാണ് ആനക്കാംപൊയിൽ സെന്റ് മേരീസ് ഇടവക സ്ഥാപിതമായതെങ്കിലും, അതിനുപിന്നിൽ അതുല്യമായ ത്യാഗത്തിന്റെയും കൂട്ടായ്മയുടെയും വലിയ ഒരു ചരിത്രമുണ്ട്
രണ്ടാം ലോകമഹായുദ്ധ ത്തിന്റെ ബാക്കിപത്രമെന്നോണം നാട്ടിലെങ്ങും പട്ടിണിയും, തൊഴിലില്ലായ്മയും അതുമൂലമുണ്ടായ വലിയ സാമൂഹ്യ പ്രതിസന്ധിയും തിരുവിതാംകൂറിലെ ജനങ്ങളെ പ്രത്യേകിച്ച് ക്രിസ്ത്യാനികളെ ആശങ്കാകുലരാക്കി. വറുതിയുടെ ഈകാലത്തെ അതിജീവിക്കുന്നതിനായി അവരുടെ
ദക്ഷിണാഫ്രിക്കയിലെ ഭരണതല വിഭാഗങ്ങൾ
ദക്ഷിണാഫ്രിക്കയിലെ 9 പ്രവിശ്യകളാണ് ഉള്ളത്. ഈ പ്രവിശ്യകളെ ഭരണസൗകര്യാർത്ഥം മെട്രോപൊളിറ്റൻ മുനിസിപാലിറ്റികൾ എന്നും ജില്ലാ മുനിസിപാലിറ്റികൾ എന്നും വിഭജിച്ചിരിക്കുന്നു. ഇതിലെ ജില്ലാ മുനിസിപ്പാലിറ്റികളെ പ്രാദേശിക മുനിസിപാലിറ്റികളായി വിഭജിച്ചിരിക്കുന്നു. ഈ പ്രാദേശികമുനിസിപാലിറ്റികളെയും മെട്രോപൊളിറ്റൻ മുനിസിപാലിറ്റികളെയും വാർഡുകളാണ് വിഭജിച്ചിരിക്കുന്നത്.
സെന്റ് മേരിസ് ചർച്ച് ആനക്കാംപൊയിൽ
ചരിത്രം
മലബാറിലേക്ക് പോന്നവർ മണ്ണാർക്കാട്, ഇരിട്ടി പരാവൂർ, കുറ്റ്യാടി, മുക്കം തുടങ്ങിയ സ്ഥലങ്ങളിൽ ക്യാമ്പ് ചെയ്ത് പുതിയ സ്ഥലങ്ങൾ തേടുകയും, നേടുകയും ചെയ്തു. 1926ൽ കുറ്റ്യാടിക്കടുത്ത് കൃഷിക്കാർ എത്തിയിരുന്നു എന്ന് കരുതപ്പെടുന്നു. 1930ൽ കുളത്തുവയൽ പ്രദേശത്തും 1931ൽ മരുതോങ്കരയിലും 1940ൽ കോടഞ്ചേരി, തിരുവമ്പാടി പ്രദേശങ്ങളിലും തിരുവിതാംകൂറിൽ നിന്നും ധാരാളം ആളുകൾ എത്തിച്ചേരുകയും സ്ഥലം വാങ്ങി കൃഷി ആരംഭിക്കുകയും ചെയ്തു, മണലേടത്ത് തറവാടിന് കോട്ടയം രാജാവിൽ നിന്നും ജന്മാവകാശമായി കിട്ടിയ സ്ഥലമായിരുന്നു തിരുവമ്പാടി വില്ലേജിൽ ഉൾപ്പെട്ട സ്ഥലങ്ങൾ, മണലേടത്തുകാരിൽ നിന്നും, മുക്കത്തെ ഹാജിമാർ തിരുവമ്പാടി, കൂടരഞ്ഞി, പുന്നക്കൽ പ്രദേശങ്ങൾ ഓടചാർത്തായി വാങ്ങി വനവിഭവങ്ങൾ ശേഖരിച്ചിരുന്നു.
ദക്ഷിണാഫ്രിക്കയിലെ ഭരണതല വിഭാഗങ്ങൾ
പ്രവിശ്യകൾ
ലഘുചിത്രം|ദക്ഷിണാഫ്രിക്കയിലെ 9 പ്രവിശ്യകൾ
സെന്റ് മേരിസ് ചർച്ച് ആനക്കാംപൊയിൽ
ചരിത്രം
പുല്ലൂരാംപാറയ്ക്കു കിഴക്കുള്ള മരുതുംകോട് മലവാരത്തിൽ ഉൾപ്പെട്ട നീരൊഴുക്കുള്ള സ്ഥലങ്ങൾ കൊയപ്പത്തൊടി മൊയിതീൻകുട്ടി ഹാജി എന്നയാൾ ഓടചാർത്തായി വാങ്ങി തന്റെ കാര്യസ്ഥനായ അബുഹാജി മുഖാന്തിരം എസ്റ്റേറ്റ് ആക്കി മാറ്റുവാൻ ആരംഭിച്ചു. തുടർന്ന് മദിരാശി സർക്കാരിൽ നിന്നും എം പി.പി എഫ് നിയമപ്രകാരം മരം മുറിച്ചു മാറ്റുന്നതിനുള്ള അനുമതി വാങ്ങി മരംമുറിച്ചു കടത്തുവാൻ ആരംഭിച്ചു. അതിനായി ധാരാളം കൂപ്പ് റോഡുകളും നിർമിച്ചു
ദക്ഷിണാഫ്രിക്കയിലെ ഭരണതല വിഭാഗങ്ങൾ
പ്രവിശ്യകൾ
1994-മുതൽ, ദക്ഷിണാഫ്രിക്കയിൽ ഒമ്പത് പ്രവിശ്യകളാണുള്ളാത്: ഈസ്റ്റേൺ കേപ്, ഫ്രീ സ്റ്റേറ്റ്, ഗൗതെങ്, കവാശുളു-നറ്റാൽ, ലിമ്പോമ്പൊ, മ്പുമാലങ്ക, നോർത്ത് വെസ്റ്റ്, നോർത്തേൺ കേപ്, വെസ്റ്റേൺ കേപ് എന്നിവയാണ് ആ 9 പ്രവിശ്യകൾ. സൗത്താഫ്രിക്കയുടെ ഭരണഘടനയിൽ ഈ പ്രവിശ്യകളുടെ അതിർത്തികൾ നിർവചിച്ചിട്ടുണ്ട്. എങ്കിലും രണ്ടു തവണ ഈ അതിർത്തികളിൽ ഭരണഘടനാ ഭേദഗതി പ്രകാരം ചില പുനഃക്രമീകരണങ്ങൾ നടന്നിട്ടുണ്ട്. .
സെന്റ് മേരിസ് ചർച്ച് ആനക്കാംപൊയിൽ
ചരിത്രം
മരം മുറിച്ചുമാറ്റിയ പ്രദേശങ്ങൾ അവർക്കുപകാരമില്ലാതിരുന്ന അവസര ത്തിലാണ് തിരുവിതാംകൂറിൽ നിന്നും ആളുകൾ കൃഷി സ്ഥലമന്വേഷിച്ച് ഇവിടേക്ക് വരുന്നത്. അങ്ങനെ കൊയപ്പത്തൊടി മൊയ്തീൻകുട്ടി ഹാജിയിൽ നിന്നും മരം മുറിച്ചുമാറ്റിയ കാലിസ്ഥലങ്ങൾ വിലക്കുവാങ്ങിയാണ് കർഷകർ ഇവിടെ കൃഷി ആരംഭിച്ചത് അവർ അനുഭവിച്ച പട്ടിണി മാറ്റുന്നതിനുള്ള കപ്പ, നെല്ല് എന്നിവയാണ് ആദ്യം കൃഷി ചെയ്തിരുന്നത്.
ദക്ഷിണാഫ്രിക്കയിലെ ഭരണതല വിഭാഗങ്ങൾ
മെട്രോപൊളിറ്റൻ മുനിസിപ്പാലിറ്റികൾ
ലഘുചിത്രം|ദക്ഷിണാഫ്രിക്കയിലെ 8 മെട്രോപൊളിറ്റൻ മുനിസിപ്പാലിറ്റികൾ
സെന്റ് മേരിസ് ചർച്ച് ആനക്കാംപൊയിൽ
ചരിത്രം
1952 ൽ കല്ലോലിക്കൽ അവുത എന്നയാൾ ആനക്കാംപൊയിൽ തോടിന്റെ പടിഞ്ഞാറുവശത്തുള്ള സ്ഥലം വാങ്ങി വാസമുറപ്പിച്ചു. തുടർന്ന് പാറത്തോട് ഭാഗത്ത് തുണ്ടിയിൽ കൊച്ചേട്ടൻ (ജോസഫ്), പാട്ടത്തിൽ ജോസഫ് നെടുങ്കല്ലേൽ ജോസഫ്, വരകുകാലയിൽ തോമസ്, മുതുകുറ്റി ജോസഫ്എന്നിവയും ആനക്കാംപൊയിൽ ഭാഗത്ത് തിരുവില്ലാലുങ്കൽ രാഘവൻ, മണ്ണുകുശുമ്പിൽ മോസഫ്, പാറടി വർക്കി, വടക്കേപ്പുറത്ത് വർഗ്ഗീസ്, മുഖാലയിൽ പാപ്പച്ചൻ തുടങ്ങി 25ലധികം കുടുംബങ്ങൾ ഇവിടെ സ്ഥലം വാങ്ങി വാസമുറപ്പിച്ചു
ദക്ഷിണാഫ്രിക്കയിലെ ഭരണതല വിഭാഗങ്ങൾ
മെട്രോപൊളിറ്റൻ മുനിസിപ്പാലിറ്റികൾ
ദക്ഷിണാഫ്രിക്കയിലെ ഏറ്റവും വലിയ 8 നഗരങ്ങളുടെ ഭരണം നിർവഹിക്കുന്നതിനാണ് മെട്രോപൊളിറ്റൻ മുനിസിപ്പാലിറ്റികൾ രൂപികരിച്ചിരിക്കുന്നത്. ഗ്രാമീണമേഖലയിലെ പ്രാദേശിക മുനിസിപാലിറ്റികളുടേതിന് സമാനമായ ഒരു ഭരണസംവിധാനമാണ് മെട്രോ.മുനിസിപ്പാലിറ്റിക്കൾ. കൗൺസിലുകൾക്കാണ് മെട്രോ.മുനിസിപ്പാലിറ്റിയുടെ ഭരണചുമതല. ഇതിൽ ഉൾപ്പെടുന്ന പകുതി കൗൺസിലർമാരെ വാർഡുകളിൽനിന്ന് ജനങ്ങൾ നേരിട്ട് തിരഞ്ഞെടുക്കുന്നു. ബാക്കി പകുതി ആളുകളെ പാർട്ടി-ലിസ്റ്റ് പ്രാതിനിധ്യ അനുപാതത്തെ അടിസ്ഥാനത്തിലാണ് തിരഞ്ഞെടുക്കുന്നത്.
സെന്റ് മേരിസ് ചർച്ച് ആനക്കാംപൊയിൽ
ചരിത്രം
കരിമ്പ്, നടുക്കണ്ടം പ്രദേശങ്ങളിൽ ആളുകൾ സ്ഥലം വാങ്ങി വാസമുറപ്പിച്ചതും 1958-59 കാലഘട്ടത്തിലാണ് കരിമ്പ് പ്രദേശത്ത് കളപ്പുരക്കൽ ജോസഫ്, ചെറുവേലി ജോസഫ് പാമ്പാറ ദേവസ്യ, കണിയാകണ്ടത്തിൽ മൈക്കിൾ എന്നിവരും നടുക്കണ്ടം ഭാഗത്ത് വട്ടപ്പാറ ജോസഫ് മഴുവഞ്ചേരി ജോസഫ്, പെരുമ്പള്ളിൽ തോമസ്, കൊച്ചുപറമ്പിൽ കൊച്ച്, അടപ്പൂർപുത്തൻപുര ജോർജ്, പുതുപ്പറമ്പിൽ മത്തായി, പഴവീട്ടിൽ തോമസ് എന്നി വരും സ്ഥലം വാങ്ങി സ്ഥിരതാമസമാരംഭിച്ചു.
എന്നാൽ പകർച്ചവ്യാധികളും, കാട്ടുമൃഗങ്ങളുടെ ശല്യവും, കാലാവസ്ഥാവ്യതിയാനങ്ങളും പല കുടുംബങ്ങളെയും നാമാവശേഷമാക്കി. പ്രതി കൂല് സാഹചര്യങ്ങളിൽ പിടിച്ചുനിന്നവർ കഠിനാദ്ധ്വാനത്തിന്റെയും, ഈശ്വര വിശ്വാസത്തിന്റെയും ഉത്തമസാക്ഷികളായി. കാരണം ഈ പ്രദേശത്ത് ആദ്യ കാലങ്ങളിൽ എത്തിച്ചേർന്ന കുടുംബങ്ങൾ അനുഭവിച്ച കഷ്ടതകൾ മലബാറിലെ  മറ്റേതൊരു  പ്രദേശത്തുള്ളവർ അനുഭവിച്ചതിനേക്കാൾ  അധികമായിരുന്നോ എന്ന് സംശയിക്കേണ്ടിയിരിക്കുന്നു. തിരുവിതാംകൂറിന്റെ വിവിധഭാഗങ്ങളിൽ നിന്നും തുമ്പയും, വാക്കത്തിയും ഉൾപ്പെടെയുള്ള കൃഷി ആയുധങ്ങളും, വസ്ത്രങ്ങൾ നിറച്ച തടിപ്പെട്ടിയും, കൊച്ചുകുട്ടികൾ മുതൽ വൃദ്ധരായ മാതാപിതാക്കൾ വരെ ഉൾപ്പെടുന്ന കുടുംബങ്ങൾ, ട്രെയിൻമാർഗ്ഗം കോഴിക്കോട് എത്തിച്ചേർന്ന്, മുക്കത്തെക്കുള്ള ബസ് ടിക്കറ്റ് ലഭിക്കുന്നതിനായി ഒരു ദിവസമെങ്കിലും കോഴിക്കോട് താമസമാക്കേണ്ടി വന്നിരുന്നു വെന്നത് ഇന്നിന്റെ തലമുറക്ക് അവിശ്വസനീയമായി തോന്നാം. 90 പൈസയുള്ള ടിക്കറ്റ് കരിഞ്ചന്തയിൽ നിന്നും ലഭിച്ചിരുന്നത് അതിന്റെ ഇരട്ടി വിലയ്ക്കായിരുന്നു ആദ്യമൊക്കെ ബസ് കൽക്കരി ഇന്ധനമായി ഉപയോഗിച്ചായിരുന്നു ഓടിയിരുന്നത് കോഴിക്കോടുനിന്ന് കൽക്കരി കത്തിച്ചോടുന്ന ബസ് കുന്ദമംലത്ത് വന്ന് വീണ്ടും കൽക്കരി സ്വീകരിച്ചാണ് യാത്ര. ചെത്തുകടവ് പുഴക്ക് അന്ന് പാലമുണ്ടായിരുന്നില്ല. ആയതിനാൽ ബസ് ചങ്ങാടത്തിൽ കയറ്റി പുഴ കടത്തിയാണ് മുക്കം വരെ ഓടിച്ചിരുന്നത്. മുക്കത്ത് എത്തിയാൽ അഗസ്ത്യമുഴി കടവിൽ തോണി കടന്നശേഷം നടന്ന് വേണമായിരുന്നു ആനക്കാംപൊയിലിൽ എത്തിച്ചേരുവാൻ. ചിലർ അടിവാരത്ത് ബസ്സിറങ്ങി ചെമ്പുകടവ് വഴിയും ആനക്കാംപൊയിലിലേക്ക് യാത്ര ചെയ്തിട്ടുണ്ട്.
ദക്ഷിണാഫ്രിക്കയിലെ ഭരണതല വിഭാഗങ്ങൾ
മെട്രോപൊളിറ്റൻ മുനിസിപ്പാലിറ്റികൾ
ദക്ഷിണാഫ്രിക്കയിലെ 8 മെട്രോ.മുനിസിപ്പാലിറ്റികൾ ഇവയാണ്: ബഫാലോ നഗരം (ഈസ്റ്റ് ലണ്ടൺ), കേപ് ടൗൺ നഗരം (കേപ് ടൗൺ), Ekurhuleni (East Rand), eThekwini (ഡർബൺ), ജൊഹനാസ്ബർഗ് നഗരസഭ് (ജൊഹനാസ്ബർഗ്), Mangaung (ബ്ലൂംഫൗണ്ടെയിൻ), നെൽസൺ മണ്ടേല ബേ (പോർട്ട് എലിസബത്ത്), ഷ്വെൻ നഗരം (പ്രിട്ടോറിയ).
സെന്റ് മേരിസ് ചർച്ച് ആനക്കാംപൊയിൽ
ചരിത്രം
ആദ്യകാല കൃഷിക്കാർ മുക്കത്ത് വരുമ്പോൾ താമസമാക്കിയിരുന്നത് കൊറ്റങ്ങൽ അച്ചുതന്റെ വീട്ടിലായിരുന്നു. അവർക്ക് താമസിക്കുവാനും വിശ്രമിക്കുവാനും ആ മനുഷ്യസ്നേഹി, കറയില്ലാത്ത സ് നേഹവും സേവനവും നൽകിയിരുന്നു രോഗികൾക്ക് മരുന്നും, ശുശ്രൂഷയും സൗജന്യമായിരുന്നു ഇന്നത്തെ പ്രശസ്തയായ കാഞ്ചനമാലയുടെ പിതാവായിരുന്നു ആ ഹൃദയാലു. 1955 കാലഘട്ടത്തിൽ താഴെ തിരുവമ്പാടിയിൽ തോണിമാർഗ്ഗം എത്തിക്കുന്ന നിത്യോപയോഗ സാധനങ്ങൾ തലച്ചുമടായി തിരുവമ്പാടി പുല രാംപാറ എന്ന സ്ഥലങ്ങളിൽ എത്തിച്ചിരുന്നു. ആനക്കാംപൊയിലുകാർ സാധനങ്ങൾ വാങ്ങിയിരുന്നത് അവിടെനിന്നായിരുന്നു. 1960ൽ പാറത്തോടിൽ പ്ലാക്കൂട്ടത്തിൽ കുട്ടായി എന്ന ആൾ താമസവും കച്ചവടവും ആരംഭിച്ചത്. ആനക്കാംപൊയിലുകാർക്ക് വലിയ ആശ്വാസമായി.
ദക്ഷിണാഫ്രിക്കയിലെ ഭരണതല വിഭാഗങ്ങൾ
ജില്ലാ മുനിസിപ്പാലിറ്റികൾ
ലഘുചിത്രം|ജില്ലാ മുനിസിപ്പാലിറ്റികളുടേയും മെട്രോപൊളിറ്റൻ മുനിസിപ്പാലിറ്റികളുടേയും അതിർത്തികൾ
സെന്റ് മേരിസ് ചർച്ച് ആനക്കാംപൊയിൽ
ചരിത്രം
1962ൽ പേക്കാക്കുഴിയിൽ ജോൺ എന്നയാൾ, ഓടപൊയിൽ മുതൽ ചെറുശ്ശേരി വരെയുള്ള 200 ഏക്കർ സ്ഥലം വിലക്കുവാങ്ങി വിൽപ്പന നടത്തി യെതിനെത്തുടർന്ന് ചെറുശ്ശേരി, ഓടപ്പൊയിൽ ഭാഗത്ത് ധാരാളം കുടുംബങ്ങൾ വന്ന് വാസമുറപ്പിച്ചു. ഇതേ കാലഘട്ടത്തിൽ കാക്കനാട്ടുകാരും, മണ്ണൂക്കുശുമ്പിൽ കുടുംബവും താമസിക്കുന്ന ഭാഗത്ത് കൊച്ചിലാണ് വർഗ്ഗീസ് (പാപ്പച്ചി സാർ), ഒരു ചെറിയ സ്റ്റേഷനറി കടയും, പാറടി വർക്കി എന്ന ആളുടെ പറമ്പിലെ മാവിൻ ചുവട്ടിൽ ഒരു ഷെഡ് കെട്ടി മലവാരംപിള്ള എന്നയാൾ ഒരു മക്കാനി(ചായക്കട)യും ആരംഭിച്ചതോടെ അവിടെ ആനക്കാംപൊയിൽ അങ്ങാടി രൂപം കൊണ്ടു. കൊച്ചിലാത്ത് വർഗീസിന്റെ കടയിൽ ഒരു പോസ്റ്റ് ബോക്സ് സ്ഥാപിച്ചതും, ആദ്യത്തെ പോസ്റ്റ് മാസ്റ്ററായി ഇദ്ദേഹം സേവനം അനുഷ്ഠിച്ചതും ഇക്കാലത്താണ് മലവാരംപിള്ളയുടെ മക്കാനിയുടെ പ്രവർത്തനശൈലി മനുഷ്യബന്ധങ്ങളുടെ നേർക്കാഴ്ചയായിരുന്നു. കടയിൽ ഒരു ദിവസം അപ്പം ഉണ്ടാക്കുന്നതിനായി 1.5 ലിറ്റർ അരിയുടെ മാവ് തയ്യാറാക്കി വച്ചിരിക്കും. ചായകുടിക്കുവാൻ കടയിൽ എത്തുന്നവർ അവർക്കാവശ്യമുള്ള അപ്പം ചുട്ടെടുത്ത് കഴിച്ചിരുന്നു. അത് തിർന്നുകഴിഞ്ഞാൽ പിറ്റെ ദിവസം മാത്രമേ കച്ചവടം ഉണ്ടായിരുന്നുളളു.
ദക്ഷിണാഫ്രിക്കയിലെ ഭരണതല വിഭാഗങ്ങൾ
ജില്ലാ മുനിസിപ്പാലിറ്റികൾ
മെട്രോമുനിസിപ്പാലിറ്റികളല്ലാത്ത ദക്ഷിണാഫ്രിക്കൻ പ്രദേശങ്ങൾ ജില്ലാ മുനിസിപ്പാലിറ്റികളായി വിഭജിച്ചിരിക്കുന്നു. 44 ജില്ലാ മുനിസിപ്പാലിറ്റികളാണ് ദക്ഷിണാഫ്രിക്കയിലുള്ളത്. പ്രവിശ്യകളിലെ താരതമ്യേന വലിപ്പമേറിയ ഭൂവിഭാഗമാണ് ജില്ലാ മുനിസിപാലിറ്റികൾ. ആയതിനാൽ അവയെ വീണ്ടും ചെറിയ ഭൂവിഭാഗങ്ങളായ പ്രാദേശിക മുനിസിപ്പാലിറ്റികളായി വിഭജിച്ചിട്ടുണ്ട്(താഴെ കാണുക).
സെന്റ് മേരിസ് ചർച്ച് ആനക്കാംപൊയിൽ
ചരിത്രം
1959 കാലഘട്ടത്തിൽ ഇടത്തറ എന്നറിയപ്പെടുന്ന ഇപ്പോഴത്തെ ആനക്കാംപൊയിൽ അങ്ങാടിയിൽ ചുറ്റോടുചുറ്റും പീടികത്തറയും, നടുവിൽ ഒരു ചീനിമരവും, കുരിശുപള്ളി സ്ഥിതിചെയ്യുന്ന സ്ഥലത്തിന്റെ മുമ്പിലായി വലിയ ഒരു മരുതുമരവും അതിൽ ഒരു ഏറുമാടവും ഉണ്ടായിരുന്നു 1965-66 വർഷം തിരുവില്ലാലുങ്കൽ ദാമോദരൻ എന്നയാൾ താഴെ അങ്ങാടിയിൽ പല ചരക്കുകച്ചവടവും, പയ്യാനക്കുത്ത് ഉമ്മർ എന്നയാൾ മേലെ അങ്ങാടിയിൽ ചായക്കച്ചവടവും ആരംഭിച്ചതോടെ ഇടത്തറ എന്ന സ്ഥലം ആനക്കാംപൊയിൽ ആയി പരിണമിച്ചു, ചേംബ്ലനി കുരുവിളയുടെ ഉടമസ്ഥതയിലുള്ള കെട്ടിടത്തിലേക്ക് 1967 ൽ പോസ്റ്റോഫീസ് മാറ്റി സ്ഥാപിക്കുകയും പോസ്റ്റ് മാസ്റ്ററായി അടപ്പുർപുത്തൻപുര അച്ചാമ്മയും, പോസ്റ്റ് മാനായി വയലിൽ മാമച്ചനും നിയമിതരാവുകയും ചെയ്തത് ഇക്കാലത്താണ്
ദക്ഷിണാഫ്രിക്കയിലെ ഭരണതല വിഭാഗങ്ങൾ
പ്രാദേശിക മുനിസിപാലിറ്റികൾ
ലഘുചിത്രം|പ്രാദേശികമുനിസിപ്പാലിറ്റികളുടെ അതിർത്തികൾ
ജില്ലാ മുനിസിപ്പാലിറ്റികളെ താരതമ്യേന ചെറുതായ പ്രാദേശിക മുനിസിപ്പാലിറ്റികളായി വിഭജിച്ചിരിക്കുന്നു. ദക്ഷിണാഫ്രിക്കയിൽ ആകെ 205 പ്രാദേശിക മുനിസിപ്പാലിറ്റികളാണ് ഉള്ളത്.
വാർഡുകൾ
ലഘുചിത്രം|ദക്ഷിണാഫ്രിക്കയിലെ വാർഡുകൾ
പ്രാദേശിക, മെട്രോപൊളിറ്റൻ മുനിസിപ്പാലിറ്റികളെ വാർഡുകളായാണ് വിഭജിച്ചിരിക്കുന്നത്. ഈ ഓരോ വാർഡുകളിൽനിന്നും മുനിസിപ്പൽ കൌൺസിലേക്ക് ഒരോ കൗൺസിലറെ തിരഞ്ഞെടുക്കുന്നു. ദക്ഷിണാഫ്രിക്കയിൽ 4,392 വാർഡുകളാണുള്ളത്.
സെന്റ് മേരിസ് ചർച്ച് ആനക്കാംപൊയിൽ
ചരിത്രം
ജീവിതത്തിന്റെ അടിസ്ഥാന സൗകര്യങ്ങളെല്ലാം വലിച്ചെറിഞ്ഞ്, പുതിയ ഒരു ജീവിതം മോഹിച്ച് ഈ മണ്ണിൽ എത്തിച്ചേർന്ന പൂർവപിനകൾക്ക് പ്രതിസന്ധികളിൽ തളരാതെ പിടിച്ചുനിൽക്കാനായത് അവർക്ക് ലഭിച്ച ആധ്യാത്മിക പിൻബലമായിരുന്നു. കോഴിക്കോട് രൂപതയുടെ അധ്യക്ഷനായി കുന്ന അഭിവന്ദ്യ പത്രോണി പിതാവ്, സുറിയാനി കത്തോലിക്കരാട് കാണിച്ച പരിഗണനയും ഔദാര്യമനോഭാവവും ഒരിക്കലും മറക്കാൻ കഴിയില്ല 1953 ഡിസംബർ 31ന് തലശ്ശേരി രൂപത സ്ഥാപിക്കപ്പെട്ടതും പ്രഥമ മെത്രാനായി അഭിവന്ദ്യ മാർ സെബാസ്റ്റ്യൻ വള്ളാപ്പള്ളി പിതാവ് നിയമിക്കപ്പെട്ടതും, മലബാറിന്റെ വിശിഷ്യ ആനക്കാംപൊയിലിന്റെ ചരിത്രത്തിലെ സുവർണ്ണ അധ്യായമാണ്
തലശ്ശേരി രൂപതയുടെ ഭാഗമായിരുന്ന ഈ പ്രദേശത്ത്, 1952 മുതൽ വാസമുറപ്പിച്ച് ആളുകൾ തങ്ങളുടെ ആത്മീയ കാര്യങ്ങൾക്കും വിദ്യാഭ്യാസ ആവശ്യങ്ങൾക്കും ആശ്രയിച്ചിരുന്നത് പുല്ലൂരാംപാറ ദേവാലയത്തെയും, വിദ്യാലയയും ആയിരുന്നു. ഈ ദേവാലയ നടത്തിപ്പ് ചെലവിലേക്ക് ഇവിടെ നിന്നും ഉൽപന്നങ്ങളുടെ ഓഹരിയും, പിരിവും നൽകിയിരുന്നു.
തോട്ടുവാ ധന്വന്തരിക്ഷേത്രം
കേരളസംസ്ഥാനത്തിന്റെ മധ്യഭാഗത്ത് എറണാകുളം ജില്ലയിൽ കുന്നത്തുനാട് താലൂക്കിൽ കൂവപ്പടി ഗ്രാമപഞ്ചായത്തിൽ തോട്ടുവാ ദേശത്ത് പെരിയാറിന്റെയും തോട്ടുവാ തോടിന്റെയും ഇടയിൽ സ്ഥിതിചെയ്യുന്ന പ്രസിദ്ധമായ ഒരു ക്ഷേത്രമാണ് തോട്ടുവാ ധന്വന്തരിക്ഷേത്രം. മഹാവിഷ്ണുവിന്റെ അവതാരവും ആയുർവേദത്തിന്റെ ദേവനുമായ ധന്വന്തരി പ്രധാന പ്രതിഷ്ഠയായി വരുന്ന ഭാരതത്തിലെ അപൂർവം ക്ഷേത്രങ്ങളിലൊന്നായ ഇവിടം, തന്മൂലം ഉത്തമമായി കണക്കാക്കപ്പെടുന്നു. ആദി ധന്വന്തരി എന്ന അത്യപൂർവമായ സങ്കല്പത്തിൽ പ്രതിഷ്ഠിയ്ക്കപ്പെട്ടിരീയ്ക്കുന്ന ഇവിടത്തെ ധന്വന്തരിമൂർത്തിയെ പ്രതിഷ്ഠിച്ചത് പരശുരാമനാണെന്ന് വിശ്വസിയ്ക്കുന്നു. ആറടിയിലധികം ഉയരം വരുന്ന ഇവിടത്തെ ധന്വന്തരിവിഗ്രഹം, കേരളത്തിലെ ഏറ്റവും വലിയ ധന്വന്തരിപ്രതിഷ്ഠയാണ്. ഉപദേവതകളായി ഗണപതി, അയ്യപ്പൻ, ഭഗവതി, നാഗദൈവങ്ങൾ, ബ്രഹ്മരക്ഷസ്സ് എന്നിവരും കുടികൊള്ളുന്നുണ്ട്. വൃശ്ചികമാസത്തിൽ തിരുവോണം നാളിൽ ആറാട്ട് വരത്തക്ക വിധത്തിൽ നടത്തപ്പെടുന്ന ആറുദിവസത്തെ കൊടിയേറ്റുത്സവം, അതേ മാസത്തിലെ വെളുത്തപക്ഷത്തിലെ ഏകാദശി (ഗുരുവായൂർ ഏകാദശി) ദിവസം നടത്തപ്പെടുന്ന തോട്ടുവാ ഏകാദശി, ധനു 1 മുതൽ 11 വരെ നടത്തപ്പെടുന്ന ദശാവതാരം ചന്ദനച്ചാർത്ത് മഹോത്സവം, തുലാമാസത്തിലെ ധന്വന്തരി ജയന്തി, കർക്കടകമാസത്തിലെ ഔഷധസേവാദിനം, മേടമാസത്തിലെ പൂയം നാളിൽ നടത്തപ്പെടുന്ന പ്രതിഷ്ഠാദിന മഹോത്സവം എന്നിവയാണ് ക്ഷേത്രത്തിലെ പ്രധാന ആണ്ടുവിശേഷങ്ങൾ. കൂടാതെ, എല്ലാ വ്യാഴാഴ്ചകളും, ഏകാദശി, തിരുവോണം നാൾ എന്നിവയും വിശേഷങ്ങളിൽ പെടും. കൊരമ്പൂർ മന എന്ന ബ്രാഹ്മണ കുടുംബത്തിന്റെ ഉടമസ്ഥതയിലുള്ള ഒരു ട്രസ്റ്റാണ് ക്ഷേത്രഭരണം നടത്തിവരുന്നത്.
ക്ഷേത്രപരിസരവും മതിലകവും
തോട്ടുവാ ഗ്രാമത്തിന്റെ ഒത്തനടുക്ക്, പെരിയാറിന് തെക്കും തോട്ടുവാ തോടിന് വടക്കുമായാണ് ക്ഷേത്രം സ്ഥിതിചെയ്യുന്നത്. കിഴക്കോട്ടാണ് ക്ഷേത്രദർശനം. എന്നാൽ, കൂടുതൽ ഭക്തർക്ക് വരാൻ സൗകര്യം പടിഞ്ഞാറേ നടയിലാണ്. നിലവിൽ ഒരുഭാഗത്തും ഗോപുരം പണിതിട്ടില്ല. പടിഞ്ഞാറേ നടയിൽ ഒരു അരയാൽ കാണാം. ഹൈന്ദവവിശ്വാസപ്രകാരം പുണ്യവൃക്ഷമായ അരയാലിന് മുകളിൽ ബ്രഹ്മാവും നടുക്ക് വിഷ്ണുവും അടിയിൽ ശിവനും കുടികൊള്ളുന്നു. അതുവഴി അരയാൽ ത്രിമൂർത്തീസ്വരൂപമാകുന്നു. എല്ലാദിവസവും രാവിലെ അരയാലിന് ഏഴുവലം വയ്ക്കുന്നത് ഉത്തമമായി കണക്കാക്കപ്പെടുന്നു. അരയാലിനെ പ്രദക്ഷിണം വച്ചുകഴിഞ്ഞാൽ ക്ഷേത്രദർശനത്തിനായി അകത്തുകടക്കാം.
സെന്റ് മേരിസ് ചർച്ച് ആനക്കാംപൊയിൽ
ചരിത്രം
സൗകര്യപ്രദങ്ങളായ റോഡുകളോ പാലങ്ങളോ ഇല്ലായിരുന്ന അക്കാലത്ത് കൊയപ്പത്തൊടിക്കാർ മലവാരത്തുനിന്നുള്ള മരംമുറിച്ച് നീക്കം ചെയ്യുന്നതിനായി നിർമ്മിച്ച എലുകളും, ചെറിയ റോഡുകളുമായിരുന്നു ഏക ഗതാഗതമാർഗ്ഗം തിരുവമ്പാടിയിൽ നിന്ന് മുക്കത്തേക്കോ, അഗസ്ത്യൻമുഴിക്കോ പോകണമെങ്കിൽ മുക്കം കടവും, അഗസ്ത്യൻമുഴി കുടവും തോണിയിലോ ചങ്ങാടത്തിലോ കടക്കണമായിരുന്നു. അവശരായ രോഗികളെ ആശുപത്രിയിൽ എത്തിക്കുന്നതിനായി അവരെ എടുത്തുകൊണ്ട് കാളിയാമ്പുഴ കുമ്പിടാൻ കടവിൽ എത്തിക്കുകയും, അവിടെ നിന്നും തോണി മാർഗ്ഗം മുക്കത്തോ അഗസ്ത്യൻമുഴിയിലോ കൊണ്ടുചെന്ന് ജീപ്പിലോ മറ്റു വാഹനങ്ങളിലോ കോഴിക്കോട് എത്തിക്കുകയുമായിരുന്നു പതിവ്. ചെത്തുകടവ് പുഴക്ക് പാലമില്ലാതിരുന്ന അക്കാലത്ത് കോഴിക്കോട് നിന്നും മുക്കത്തുനിന്നും വരുന്ന ബസ്സുകൾ ചങ്ങാടത്തിൽ പുഴകടത്തിയിരുന്നത് അത്ഭുതകരമായ ഒരു കാഴ് ചയായിരുന്നു.
തങ്ങളുടെ ആത്മീയ കാര്യങ്ങൾക്കും വിദ്യാഭ്യാസ ആവശ്യങ്ങൾക്കും പുല്ലൂരാംപാറയിൽ എത്തുന്നതിനുള്ള പ്രയാസത്തെ സംബന്ധിച്ച്, 1962ൽ ആനക്കാംപൊയിലുകാർ പുല്ലൂരാംപാറ വികാരിയായിരുന്ന ബഹു ബർണാഡ് അച്ചനോട് പരാതി പറഞ്ഞതിനെത്തുടർന്ന് വി. കുർബാനയ്ക്ക് ശേഷം ആനക്കാംപൊയിലുകാരുടേത് മാത്രമായി ഒരു പൊതുയോഗം വിളിക്കുകയും, ഒരു ഇടവകക്കായുള്ള ശ്രമങ്ങൾ ആരംഭിക്കുന്നതിന് തീരുമാനിക്കുകയും ചെയ്തു.